text:
Iyo nka yayigabiwe tariki ya 05 Ukwakira 2016 ubwo hizihizwaga umunsi mukuru wahariwe mwarimu.
Kabarira yahize abandi barimu bo mu karere ka Rwamagana kubera ko yakoze ikirango cy’ishuri ryabo maze kiba icya mbere ku rwego rw’igihugu mu burezi.
Yashimwe kandi kugerera ku kazi igihe mu gihe kingana n’umwaka wose ndetse no kwikorera imfashanyigisho yifashisha mu gutanga amasomo ye.
Kabarira avuga ko inka yahawe ari ishimwe rikomeye rimuhaye imbaraga zo gukomeza gukorana umurava ndetse agakora umurimo we awukunze.
Agira ati “Iyi nka mpawe ni ishimwe rikomeye kuko ubu banyeretse ko gukunda umurimo wanjye babihaye agaciro.”
Akomeza avuga inka ahawe izamuhindurira ubuzima kuko nimara gukura izamuha umukamo n’ifumbire akabasha gukora ubuhinzi bwa kijyambere bukunganira akazi ke.
Umwarimu witwa Dukuze Odile avuga ko igihembo cyahawe Kabarira cyabateye ishyaka ryo gukora cyane nabo bakazagitahana umwaka utaha.
Rwema Musa, umukozi ushinzwe uburezi mu karere ka Rwamagana atangaza ko guhemba bagabiye inka Kabarira kugira ngo izamugirire akamaro.
Ni no kugira ngo bibere abandi barimu ishusho nziza yo kubatera ishyaka ryo gukunda umurimo no kubereka ko ubuyobozi buba buzirikana akazi katoroshye baba bakoze.
Agira ati “ Kumugabira mbona bitera abandi ishyaka ryiza ryo kubashishikariza gukunda umurimo no guharanira ko umwaka utaha azabona igihembo nawe.”
Hahembwe kandi n’abarimu baturutse mu bigo bitandukanye byo muri aka karere babashije gutsindisha abana benshi bahabwa impamyashobozi y’ishimwe.
Ibitekerezo ( 4 )
Nibyiza uwo mwarimu nakomerezaho nabandi barebereho nonese wowe uvuga ngo mbega inka ntunareba ibihe twagize byokubura ivura kweri rata mwari ibyiza birimbere komeza
Iyi nka uyihaye umukozi wo murugo ntiyayemera mwarimu we ihanganeeeeeee!!!!!!!!!!!!!!!!
amagara aca mukanwa nibayitaho izakira
apuuuuuuu mbega inka weeee yishwe ninzka


c: text/html

text:
Yesaya 1
Yesaya ahana Abayuda ubugome
1.Ibyo Yesaya mwene Amosi yeretswe ku ngoma ya Uziya no ku ya Yotamu, no ku ya Ahazi no ku ya Hezekiya abami bAbayuda, ibyo yerekwaga ku Buyuda no ku bi Yerusalemu ni ibi: 2.Umva wa juru we, tega amatwi nawe wa si we, kuko Uwiteka avuga ati Nonkeje abana ndabarera ariko barangomera. 3.Inka imenya nyirayo, nindogobe imenya urugo rwa shebuja. Abisirayeli bo ntibabizi, ubwoko bwanjye ntibubyitaho. 4.Dore wa bwoko bukora ibyaha we, abantu buzuwemo no gukiranirwa, urubyaro rwinkozi zibibi, abana bonona baretse Uwiteka, basuzuguye Uwera wa Isirayeli baramuhararuka, basubira inyuma. 5.Ni iki gitumye mushaka kugumya gukubitwa muzira gukabya ubugome? Umutwe wose urarwaye, umutima wose urarabye, 6.uhereye mu bworo bwikirenge ukageza mu mutwe nta hazima, ahubwo ni inguma nimibyimba nibisebe binuka, bitigeze gukandwa cyangwa gupfukwa, nta nubwo byabobejwe namavuta. 7.Igihugu cyanyu ni amatongo, imidugudu yanyu yarahiye, abanyamahanga barabaryana imyaka yanyu. Igihugu kibaye amatongo nkigishenywe nabanyamahanga koko. 8.Umukobwa wi Siyoni asigaye ameze nkingando yo mu nzabibu, ameze nkindaro yo mu murima wimyungu, ameze nkumudugudu ugoswe ningabo. 9.Iyaba Uwiteka Nyiringabo atadushigarije igice gito cyane cyabantu barokotse, tuba twarabaye nki Sodomu tukamera nki Gomora. 10.Nimwumve ijambo ryUwiteka, mwa batware bi Sodomu mwe, mutege amatwi mwumve amategeko yImana yacu, mwa bantu bi Gomora. 11.Ibitambo byanyu bitagira ingano muntambira bimaze iki? Ni ko Uwiteka abaza. Mpaze ibitambo byamasekurume yintama byoswa nurugimbu rwamatungo abyibushye, kandi sinishimira amaraso yinka nayabana bintama cyangwa ayamasekurume yihene. 12.Iyo muza kunshengerera, ni nde uba wababwiye ko muza kundibatira urugo? 13.Ntimukongere kuntura amaturo atagira umumaro, imibavu ni ikizira kuri jye, imboneko zamezi namasabato no guteranya amateraniro ndabirambiwe, ibyaha bivanze no guterana kwera bikurweho. 14.Imboneko zamezi niminsi mikuru byanyu mwategetswe umutima wanjye urabyanga, birananiye ndushye kubyihanganira. 15.Nimutega ibiganza nzabima amaso, ndetse nimusenga amashengesho menshi sinzayumva, ibiganza byanyu byuzuye amaraso.
Abahugurira guhindukirira Uwiteka ngo bababarirwe
16.Nimwiyuhagire mwiboneze, mukureho ibyaha byo mu mirimo yanyu bive imbere yanjye, mureke gukora nabi. 17.Mwige gukora neza, mushake imanza zitabera, murenganure abarengana, mucire impfubyi urubanza, muburanire abapfakazi. 18.Nimuze tujye inama, ni ko Uwiteka avuga, Naho ibyaha byanyu byatukura nkumuhemba birahinduka umweru bise na shelegi, naho byatukura tukutuku birahinduka nkubwoya bwintama bwera. 19.Nimwemera mukumvira muzarya ibyiza byo mu gihugu. 20.Ariko nimwanga mukagoma inkota izabarya, kuko akanwa kUwiteka ari ko kabivuze. 21.Dore ye, umurwa wiringirwaga uhindutse maraya, ahuzuraga imanza zitabera hakababwamo no gukiranuka, none hasigaye ari ahabicanyi. 22.Ifeza zawe zihindutse inkamba, vino zawe zibaye umufungure. 23.Abatware bawe ni abagome nincuti zabajura, umuntu wese muri bo akunda kugurirwa kandi akurikira impongano, ntibacira impfubyi imanza kandi imanza zabapfakazi ntizibageraho. 24.Ni cyo gituma Uwiteka Nyiringabo, Umunyambaraga wa Isirayeli avuga ati Yewe, nziruhutsa ntuye abanzi banjye kandi nababisha banjye nzabahōra. 25.Nzagushyiraho ukuboko ngukuremo rwose inkamba zawe, nkumaremo icyuma cyibati. 26.Nzagarura abacamanza bawe nabajyanama bawe nkubwa mbere, hanyuma uzitwa umudugudu ukiranuka, umurwa wiringirwa. 27.I Siyoni hazacungurwa nimanza zitabera, kandi abahindutse bo muri yo bazakizwa no gukiranuka. 28.Ariko abacumura nabanyabyaha bazarimburanwa, nabimūra Uwiteka bazatsembwa. 29.Muzakorwa nisoni zimirinzi mwifuje, kandi muzamwazwa namasambu mwatoranije, 30.kuko muzamera nkigiti cyumwela cyibibabi birabye, cyangwa nkisambu itagira amazi. 31.Umunyambaraga azamera nkubutumba kandi umurimo we uzamera nkigishashi, bizahira hamwe kandi nta wuzabizimya.
Uri gusoma Yesaya igice cya:

robotstxt: allowed

filter: keep


text:
Ibigo by’imari iciriritse, Imirenge SACCO,byatangiye kurindishwa imbunda mu rwego rwo kongera umutekano w’amafaranga y’abaturage, dore ko ibyinshi byari bimaze igihe birindishwa inkoni bigakunda kwibasirwa n’abajura.
Byari byatangajwe n’ikigo gishinzwe Amakoperative (RCA) aho cyari kijeje abakiliya b’ibigo by’Imari ko tariki ya 01 Ugushyingo 2016, ibi bigo bizatangira kugira abarinzi bafite imbunda mu rwego rwo guca ubujura bumaze iminsi buzibasiye.
Nkuko byatangajwe na Radio y’Igihugu muri iki gitondo , ngo zimwe muri za SACCO zatangiye kurindishwa imbunda ndetse n’izindi zikaba zisabwa kubishyira mu bikorwa mu maguru mashya.
Abaturage bo mu murenge wa Kigali bafite Umurenge SACCO urndishwa imbunda bakaba bavuga ko bafitiye ikizere amafaranga yabo mu gihe bahoranaga imitima ihagaze kubw’amafaranga yabo yarindishwaga inkoni.
Apollo Munanura, Umuyobozi w’ikigo cy’igihugu gishinzwe amakoperative RCA yasabye izindi SACCO zitarabishyira mu bikorwa kubyihutisha kuko ubushake bwo burahari. Gusa ngo ahataraboneka ubushobozi baracyakora ibiganiro.
Yagize ati “Hari ubushake ahubwo twakwibutsa ubuyobozi bw’imirenge SACCO ko bwakwihutisha icyi gikorwa bagasinya amasezerano noneho uburinzi bukaba bwatangira vuba na bwango”.
Nkuko byatangajwe ngo buri munyamuryango wa SACCO yo mu murenge wa Kigali atanga amafaranga 100 ya buri kwezi ngo babashe kwishyura abafite imbunda.


text:
Nyampinga Isimbi Deborah n’umukunzi we basabye imbabazi imbere y’Itorero
Nyampinga wa Kaminuza Nkuru y’u Rwanda wa 2012, Isimbi Deborah, nyuma yo gutwara inda, we n’umukunzi we Safari Bryan bafashe umwanya wo kwihana imbere y’Imana mu rusengero rw’Abangilikani ruri i Remera.
Amakuru ikinyamakuru Izuba Rirashe gikesha bamwe mu basengera mu itorero ry’Abangilikani ry’i Remera, avuga ko ku cyumweru tariki 10 Werurwe 2013, nyampinga Isimbi Deborah ari kumwe n’umukunzi we, Safari Bryan, bagiye mu rusengero basaba abakirisitu imbabazi.
Isimbi yagiye imbere y’itorero (...)
Nyampinga wa Kaminuza Nkuru y’u Rwanda wa 2012, Isimbi Deborah, nyuma yo gutwara inda, we n’umukunzi we Safari Bryan bafashe umwanya wo kwihana imbere y’Imana mu rusengero rw’Abangilikani ruri i Remera.
Amakuru ikinyamakuru Izuba Rirashe gikesha bamwe mu basengera mu itorero ry’Abangilikani ry’i Remera, avuga ko ku cyumweru tariki 10 Werurwe 2013, nyampinga Isimbi Deborah ari kumwe n’umukunzi we, Safari Bryan, bagiye mu rusengero basaba abakirisitu imbabazi.
Isimbi yagiye imbere y’itorero agira ati “ Ndashima Imana ko turiho kandi ndashima Imana ko mpagaze imbere yanyu; ikimpagaritse hano si ugushima Imana cyane ahubwo ni ugusaba Imana n’abakirisitu imbabazi; mutubabarire; nakuriye muri iri torero, nize mu nyigisho z’abana b’iri torero; uyu nguyu tumaranye imyaka itandatu turi inshuti; ubu twaje kugwa mu cyaha; nubwo twaguye mu cyaha Imana ntiyaduhannye; ahubwo yaduhaye umugisha w’umwana akaba ariyo mpamvu duhagaze aha dusaba imbabazi kandi tunashima Imana ndetse n’ikirenzeho ndi umwana w’umushumba”.
Safari Bryan umukunzi wa Deborah yagize ati “Mu gihe twagize intege nke tugakosa; twagize umwanya wo kwegera ababyeyi tubasaba imbabazi; kuko umwe muri twe ari uwo muri iri torero ni yo mpamvu twaje aha tubasaba imbabazi”.
Nyuma y’abo haje kuza umubyeyi wa Isimbi, Paisiteri Antoine Rutayisire wa Paruwasi ya Remera ari naho bari baje kwihanira, agira ati “Ibinyamakuru byinshi byanyanditseho ndi muri Amerika; bamwe ntibashake gushyiraho amazina yanjye; ariko naje gufata umwanya ndabasubiza ndetse nshyiraho amazina yanjye; umwana wanjye Isimbi ndamukunda kandi nzakomeza kumukunda; urumva bageze aho bagwa mu cyaha; nkanjye w’umukiristu kandi uzi ibyo Imana ikora iyo umuntu yakoze icyaha uramwegera ukamwereka ko Imana ikimukunda”.
Nyuma yo kwihana abari aho bose barapfukamye; bashaka kugaragaza igikorwa cy’urukundo n’ubufatanye bw’itorero; basabira hamwe Imana imbabazi; umuvugabutumwa Nathan Gasatura arabasengera.
Biteganyijwe ko ubukwe bwa Deborah na Brian buzaba kuri Pasika tariki 31 Werurwe 2013.
Marketing
4546
Editor
078 827 26 21
Management
0788 74 29 08 / 0788 49 69 15
Emails: [email protected], [email protected]


text:
Abatuye mu Karere ka Gisagara bifuza ko muri iyi nama hakwigwa uburyo bagezwaho umuhanda wa Kaburimbo, nk’uko Augustin Bagarirayose wo mu Murenge wa Kansi abitangaza.
Yagize ati “Nta hantu na hamwe muri Gisagara hagera kaburimbo kandi nta n’akagari nibura kayikoraho.
N’iyo wagezwa gusa no ku biro by’akarere, byatuma ubuhahirane bworoha, kandi akarere kakarushaho kugendwa.”
Abaturage bo mu Karere ka Nyamagabe nabo bagaruka ku bikorwa remezo, bavuga ko muri iyi nama hakwigwa uburyo umuhanda Gasarenda-Gisovu n’uwa Nyamagabe - Mugano wakorwa, kandi amashanyarazi akagezwa no mu mirenge itatu isigaye itarayagezwamo.
Muri ibi bice bya Gasarenda na Gisovu hari inganda z’icyayi nk’urwa Gisovu, Mushubi na Kitabi, hakaba umusaruro w’ibikomoka ku biti nk’amakara, ndetse n’ibirayi n’ingano.
Ibi ngo bigora cyane aba baturage ku bigeza ku batuye mu Mujyi wa Nyamagabe no mu tundi duce duhana imbibi na wo, kubera ikibazo cy’imihanda idatunganyije.
I Mugano ho ubu ngo hari kubakwa umudugudu Perezida Kagame yemereye abatuye i Nyamagabe, ariko umuhanda ujyayo uranyerera cyane, ku buryo abagiye guhahira i Kaduha akenshi bararayo iyo imvura ibasanzeyo.
Amashanyarazi nayo ngo nagezwa muri utu duce, ngo azatuma barushaho gutera imbere, nk’uko François Sekabwa, Perezida w’Inama Njyanama y’Akagari ka Nyarwungo abitangaza.
Ati “Mu Mirenge ya Nkomane Musange na Mugano, hasigaye inyuma mu iterambere kubera kutagira amashanyarazi. Kuyabona ni ingirakamaro ku baturage bahatuye.”
Mu bindi byifuzo bifuza ko byaganirwaho ngo ni uburyo hagabanywa amafaranga atangwa ku byangombwa by’ubutaka.
Bavuga mu gutanga amafaranga yo guhinduza ibyangombwa by’ubutaka, byakwigwaho hagatandukanywa atangwa mu mijyi no mu byaro kuko ubutaka bwose butanganya agaciro.
Urubyiruko rwo muri iyi Ntara rusaba ko muri iyi nama haganirwa ku buryo inkunga zigenerwa urubyiruko rukora ibikorwa by’imyidagaduro, zagezwa no mu mirenge, nk’uko Anne Marie Umuraza w’ i Kinazi mu Karere Huye abivuga.
Ati “Ndabizi hari inkunga zigenerwa urubyiruko rukora ibikorwa bijyanye n’imyidagaduro nk’iby’amatorero abyina n’ akina amakinamico. Izo nkunga nizimanuke zigere mu mirenge zireke kwigumira mu turere.”
Abaturage bo muri iyi Ntara banavuga ko mu myanzuro y’iyi nama, hashyirwamo ko ibikorwa byo gufasha abakennye cyane nko muri gahunda ya Gira inka, VUP no kububakira, bikwiye gukurikiranirwa hafi n’inzego zo hejuru, kuko ngo hari igihe bitagezwa kubo bigomba, bikagezwa ku bifite kubera ruswa.
Assoumpta Yambabariye utuye i Kinazi mu Karere ka Huye agira ati “Ubuyobozi bwisumbuyeho bujye bumanuka igihe bene ibyo bikorwa bigiye kuba, bamenye koko ko byagejejwe ku bo byari bigenewe.”
Politiki y’uburezi na yo ngo ikwiye kunononsorwa muri iyi nama, amafaranga Leta iba yabushoyemo akabyazwa umusaruro.
Eugène Manirarora umurezi mu Karere ka Huye, agira ati “ Amafaranga Leta ishora mu mashuri yayo nibayakoreshe bazamura ireme ry’uburezi.
Amashuri ya Leta bigaragara ko abantu bagenda bayavaho bakagana ayigenga, kubera ko adatanga umusaruro wifuzwa kandi atabura ubushobozi”.
Inama ya 14 y’umushyikirano iteganyijwe guhera ku wa Kane tariki ya 15 kugeza ku ya 16 Ukuboza 2016. Insanganyamatsiko y’uyu mwaka ikaba igira iti “Dufatanyije twubake u Rwanda twifuza”.
Izabera muri Kigali Convention Center, iyoborwe na Perezida wa Repubulika Paul kagame.
Ibitekerezo ( 6 )
Njye ndifuza ko inama y’umushyikirano yakwiga kwikorwa ry’umuhanda KABARONDO-AKAGERA-NYANKORA-NASHO kuko ni umuhanda ujya kuri Hôtel Akagera ukajya na Kirehe i Nasho ahari ibikorwa bya Leta bikomeye,uyu muhanda ujya ko muri Parike y’Akagera
Kayonza:Ikorwa ry’umuhanda Kabarondo-Akagera-Nyankora-Nasho ,batwigeho uriya muhanda ukozwe twaba dusubijwe binejeje
Turazabako natwe badukorera umuhanda wa Kirengeri Buhanda Birambo inkunga baduzaba twayitanga.Murakoze
Gisagara ni kamwe muturere duteye neza cyane muri iki gihugu,haba kuri climat cyangwa ubwiza bwimiterere y’imisozi yaho. niho hantu heza cyane igihugu gifite ho gutura. ninaho hashobora guturwa byihuse mugihe haba hagejejwe kaburimbo!namwe mushishoza munyomoze! itegereze save yose nigeramo kaburimbo maze rwasave igakorwamo ikiyaga, ninde uzongera gutekereza gutura ikigali?Rahira ko umujyi wa kabili wari warayoberanye hagati ya Astrida na Gisenyi utaza kumenyekana? ese kigali yo ntishobora gutakaza abayigana bari bamaze kwiyongera mumiturire? iterambere ni ngombwa Gisagara ikeneye kaburimbo pe!!!
Higwe n’ikibazo cyo kugabanya umubare w’abajya muri Kaminuza kuko abenshi nta bushobozi intellectuel baba bafite , ahubwo bongere bourse za Leta hajyeyo ababishoboye. Ibi byajyana no gushaka abarimu babishoboye byaba na ngombwa hagashakwa n’abo hanze aho bakenewe, tukazajya tugira intiti zirangije Kaminuza kubera zahawe ubumenyi bugezweho. Murakoze
leta izarebe uburyo yagabanya stress ku baturage uyu munsi uraturaha bwacya ngo bahapimye umuhanda utwara igice cya salon kiragenda hasigara ibyumba kandi byose biba biri muri credit twabaye ba mbarubucyeye


text:
Abagore bakunda kugira inzozi no guha ishusho abagabo bifuza kuzabana nabo uko bazaba bameze. Abagabo nabo bagira inzozi z’umukobwa babana uko yaba ameze. Kugira inzozi ni igice kimwe cyo kuba umugore.
Inzozi abagore benshi bagira ku bagabo bizabana :
1.guhumura neza
Imibavu iba mu iguriro ntabwo ariyo kuhataka niyo kugurwa kandi igakoreshwa. Nta mugore ugira inzozi zo kubana n’umugabo udahumura neza. Buri mugore wese yifuza umugabo uhumura neza kandi aramukunda. Bagabo rero musure iguriro mushake imibavu kugira ngo muhumure neza hanyuma mukundwe n’abagore.
2.umugabo ufite ibigango
Abagore bakunda umugabo ufite ibigango, ufite amatuza kandi ugaragara nk’umuntu ufite imbaraga. Bagabo rero muge mukora siporo cyane kuiko abagore bakunda abagabo bakora siporo.
3.kwambara neza
Abagabo bagomba kugaragara neza imbere y’abakobwa. Umugabo wambaye nabi ntabwo abakobwa bamwitaho. Nta mukobwa numwe ugira inzozi zo kubana n’umugabo wambara nabi, udasa neza cyangwa utiyitaho. Rero bagabo mugerageze kwambara neza mugaragare neza kugira ngo buri mukobwa wese abagire mu ndoto ze.
4. gukora ibintu bitunguranye
Abagore bakunda abantu babatungura, bababwira ibintu bisekeje. Nukora ibintu bitunguranye ubikorera umukobwa azakugira mu nzozi ze. Abakobwa bakunda ibintu babona batari babiteganyije kandi byiza bitari bibi. Ntuzatungure umuntu ugamije kumutera inda ahubwo uzabikore kuko umukunda kandi umwifuriza ibyiza azakugira mu nzozi ze.
5. kuba umutware w’urugo
Ntabwo abagore bashaka ko abagabo bahora babatekera ariko rimwe na rimwe bakabatekera nk’ibyo klurya bya mu gitondo, cyangwa ibya saa sita kuko abagore bakunda guteteshwa n’abagabo babo. Umugore aba yifuza kurya ibiryo byatetswe n’umugabo we kandi akumva biryoshye.
Niba utazi guteka si bibi kandi wabyiga. Abakobwa rero bakunda kugira inzozi z’abagabo bazi gukora ibintu byinshi.
Source : elcrema.com
Inzozi abagore bagira ku bagabo bifuza kuzabana
Abagore bakunda kugira inzozi no guha ishusho abagabo bifuza kuzabana nabo uko bazaba bameze. Abagabo nabo bagira inzozi z’umukobwa babana uko yaba ameze. Kugira inzozi ni igice kimwe cyo kuba umugore.


text:
Babivuga mu gihe amategeko arengera umwana yo avuga ko bitemewe gukoresha imirimo ivunanye umwana utarageza ku myaka 18 y’amavuko.
Hirya no hino mu Karere ka Burera hagaragara abana batandukanye, batarageza kuri iyo myaka, bakoreshwa imirimo ivunanye irimo kwikorera amabuye n’amatafari, ariko ugasanga ababyeyi babo ntacyo bibabwiye kandi ubuyobozi buhora bubakangurira kutavunisha abana.
Ni mu ma saa saba z’amanywa. Umwana w’umuhungu ufite imyaka 13 y’amavuko yikoreye amabuye abiri y’amakoro: rimwe ripima nk’ibiro bitanu. Yabize ibyuya mu maso ndetse arahumeka cyane. Bigaragara ko ananiwe.
Ayo mabuye ari kuyatunda ayavana aho arunze ayajyana ahari kubakwa inzu y’umuturage mu Murenge wa Cyanika. Hari intera ibarirwa muri metero 500. Kuva mu gitondo ngo amaze gutunda amabuye 40.
Uyu mwana, tudatangaje izina rye kubera ko ataragira imyaka y’ubukure, uvuga ko kuva mu gitondo nta kintu arashyira munda, yemeza ko akora ako kazi kugira ngo abone amafaranga yo gufasha ababyeyi be.
Agira ati “Ni ukugira ngo mbone amafaranga, nzaguramo amakaye tugitangira…tuba tugira ngo dushake amafaranga, ntiturushye ababyeyi cyane. Tuba tuvunika ariko ntabwo ari cyane.”
Si uyu mwana wenyine uri kwikorera amabuye kuko hari n’abandi bari gufatanya b’abahungu n’abakobwa, babarirwa muri 20, bahawe ikiraka cyo kuyikorera. Bigaragara ko harimo ndetse n’abari munsi y’imyaka 10 y’amavuko.
Ababyeyi batuye hafi y’aho abo bana bari gutunda amabuye ntacyo bibabwiye, ndetse harimo n’abari gufatanya n’abo bana gutunda amabuye. Abo bana bo bakanemeza ko baje gutunda ayo mabuye ababyeyi babo babizi.
Bamwe mu babyeyi bahamya ko imirimo nk’iyo babona ntacyo itwaye abana kuko ngo ituma batanebwa ahubwo bagakorera amafaranga.
Mporera Christophe, umusaza uri mu kigero cy’imyaka 60 y’amavuko, agira ati “Aba bana bari mu kiruhuko. None bari gushakamo agasente, mbese amafaranga.”
Si uyu wenyine ubyumva gutyo nubwo abandi baterura ngo babivuge, hari abahamya ko gukoresha umwana akiri muto ari bwo akura azi kwitabira umurimo.
Imirimo ivunanye ituma abana bata ishuri
Gusa ariko, hari abandi babyeyi bagaragaza ko bacengewe n’uburenganzira bw’umwana, bahamya ko umuntu ukoresha umwana imirimo ivunanye ntaho bitaniye no kuvuga ko atamubyaye kandi yaramubyaye; nk’uko umubyeyi utashatse kwivuga izina, abisobanura.
Agira ati “Nonese umukoreye ibintu bimuvunnye akameneka umutima, akameneka ibitugu! Ese ubwo wavuga ngo uramureze! Niba warabyaye ni ukuvuga ngo rera umwana! Niba ageze mu myaka 15, 20, wa mwana na we azaba ari kumenya ubwenge agire icyo yimarira.”
Amategeko arengera umwana ahamya ko umwana utarageza ku myaka 18 atagomba gukoreshwa imirimo ivunanye kuko ibangamira ubuzima bwe, igatuma adakura neza ndetse ikanamubuza kwiga.
Ikindi ni uko n’itegeko ry’u Rwanda rigenga umurimo ryo mu mwaka wa 1999 rivuga ko abana bari munsi y’imyaka 18 badashobora na rimwe gukoreshwa mu gikorwa cyunguka icyo ari cyo cyose, kereka gusa Leta ibitangiye uruhushya rwihariye.
Hari amategeko ahana abavunisha abana
Abenshi mu bana bata ishuri mu karere ka Burera baba bagiye mu mirimo nk’iyo, yinjiza amafaranga. Bamwe bajya ku mupaka wa Cyanika koza amapine y’amakamyo aba ahaparitse ndetse no kumesera abashoferi bayo abandi bo bakambukiriza forode abacuruzi.
Maniriho Leonard, umwe mu baturage, we avuga ko abana bameze gutyo baba barananiye n’ababyeyi, ku buryo ngo batanakozwa ibyo kwiga. Hitabazwa ubuyobozi ariko bamwe mu bana bakanangira.
Agira ati “Abana b’iki gihe basigaye bananira ababyeyi! Yaba atangiye guteka amandazi (ngo abone amafaranga) wenda mu kiruhuko, wamusubiza ku ishuri ntabikozwe. Noneho abayobozi b’inzego z’ibanze, umubyeyi yajya kubiyambaza, wa mwana baba bari kumukurikirana ngo asubire ku ishuri, akajya yirirwa aho mu Ngagi (muri Uganda)”.
Dusingizimana Albert, ushinzwe Imibereho Myiza mu Murenge wa Cyanika, avuga ko mu nama zitandukanye bakomeza kwigisha ababyeyi n’abana kuko kuvunisha abana muri ako gace ngo byabaye nk’umuco kuva cyera, bibwira ko ari ugutuma bakomera.
Agira ati “Ababyeyi turababwira tuti ‘umwana ntiyakwiye kwikorera amabuye angana atyo…’ buhoro buhoro tuzajya dukomeza kubabwira, turababwira, wenda bazageraho babyumve.”
Mu mategeko arengera umwana mu Rwanda hazamo amurinda gukoreshwa imirimo ivunanye kuburyo uyarenzeho abihanirwa.
Ingingo ya 218 yo mu gitabo cy’amategeko ahana ibyaha mu Rwanda, ivuga ko gukoresha umwana imirimo ivunanye, kumutoteza cyangwa kumujujubya, bihanishwa igifungo kuva ku mezi atandatu, kugeza ku myaka ibiri. Hakiyongeraho ihazabu y’ibihumbi 100FRw kugeza ku bihumbi 300Frw.


text:
Noneho ni nde wamenya ikigirira umuntu umumaro akiriho, mu minsi yose yo kubaho kwe kutagira umumaro igahita nk’igicucu? Ni nde Wabasha kubwira umuntu ibizaba munsi y’ijuru mu nyuman ze? Umubwiriza 6:12
Abantu benshi bibaza iki kibazo kandi akenshi bakakiburira igisubizo gihamye. Mu isi habamo abantu benshi dufata ko ari abakire cyane . Bafite ubutunzi bwo mu isi ariko kuko abenshi baba batarasobanukirwa ikigirira umuntu umubaro usanaga muri bwa butunzi bwabo habuzemo ikintu kimwe kitwa kunyurwa.
Hari abashakira amahoro n’umunezero mu butunzi.Nyamara nk’uko bushobora kubera ababufite umugisha, hari n’abo bubera umuvumo. Abandi bashakira amahoro mu kurama,bagakora cyane ndetse bakiteganyiriza .Kurama ni byiza ntawe utabyifuza, ariko si byo bihesha umugisha.Ahubwo igihesha umugisha ni uburyo wabayeho n’icyo wamariye abandi.
Hari abashakira umugisha mu rubyaro, bakabyara abana benshi nyamara hari n’imiryango ihorana intimba iterwa n’urubyaro rwayo ugasanga abana babaye ibirara, abajura n’izindi ngeso mbi. Ibyanditswe byera byo bidushishikariza kwirinda ubunebwe – 2Abatesalonike 3:7-14. Ariko nanone ibitugirira akamaro bikaduhesha umugisha ni ugukorana n’Imana, tuzirikana ko muri iyi si turi abashyitsi n’abimukira-1Ingoma 29:14-15 .Ibyo nibyo bitanga kunyurwa nako kugatanga amahoro yo mu mutima.
Ibi ntibigamije kubuza abakora cyane ngo batere imbere gukora , oya! Ahubwo ni ukukwibutsa ko ukwiye gukora cyane ariko uzirikana ko ugomba kwitwararika ku kuba ibyo ukora byabangamira abandi bikababuza umutekano .Ibuka ko ikikugirira akamaro ukiriho ari ukuzirikana ko mu isi uri umushyitsi n’umwimukira.


text:
ven.
20
juil.
2012
ISOMO RYA MBERE
Isomo ryo mu gitabo cy’Umuhanuzi Yeremiya (Yer 7, 1-11)
1Dore ijambo Uhoraho yabwiye Yeremiya : 2“Hagarara mu muryango w’Ingoro y’Uhoraho, maze utangaze aya magambo : Nimutege amatwi ijambo ry’Uhoraho, mwebwe mwese bantu ba Yuda mwinjirana muri iyi miryango muje kuramya Uhoraho. 3Uhoraho Umugaba w’ingabo, Imana ya Israheli avuze atya : Nimuvugurure imyifatire yanyu n’imigenzereze yanyu, bityo nshobore guturana namwe aha hantu. 4Nimusigeho kwibeshyeshya amagambo atagira aho ashingiye muvuga ngo : Ingoro y’Uhoraho ! Ingoro y’Uhoraho ! Uhoraho ari hano ! 5Ahubwo nimuhindure rwose imyifatire yanyu n’imigenzereze yanyu, muharanira igitunganiye umubano mu bantu. 6Ntimugakandamize umusuhuke, imfubyi n’umupfakazi ; ntimukamenere amaraso y’indacumura aha hantu, kandi ntimukirukire ibigirwamana kuko byabakururira ibyago. 7Nimugenza mutyo nzabona guturana namwe aha hantu, mu gihugu nahaye abasokuruza banyu kuva kera n’iteka ryose. 8Nyamara ariko dore muriringira amagambo y’ibinyoma adafite akamaro. 9Ubwo se muziba, mwice, musambane, murahire mu binyoma, mutwikire Behali ibitambo, mwiruke inyuma y’ibigirwamana bitigeze bibitaho, 10nimurangiza munze imbere muri iyi Ngoro yitiriwe izina ryanjye muvuga ngo ‘Turakijijwe !’, maze nyuma mwongere mwikorere ayo marorerwa yose ? 11Iyi Ngoro yitiriwe izina ryanjye, mwibwira se ko ari ubuvumo bw’abajura ? Jyewe, ibyo ari byo byose ndabona ari uko bimeze ! Uwo ni Uhoraho ubivuze.”
ZABURI (Zab 84 (83), 2-3, 4, 5-6, 11abc)
Inyik/ Uhoraho, Mugaba w’ingabo,
mbega ngo Ingoro yawe irantera ubwuzu !
Uhoraho, Mugaba w’ingabo,
mbega ngo ingoro zawe zirantera ubwuzu !
Umutima wanjye wahogojwe
no gukumbura inkomane z’Uhoraho;
umutima wanjye n’umubiri wanjye,
biravugiriza impundu Imana Nyir’ubuzima.
Ndetse n’igishwi cyibonera inzu,
n’intashya icyari ishyiramo ibyana byayo,
ku ntambiro zawe, Uhoraho, Mugaba w’ingabo,
Mwami wanjye kandi Mana yanjye !
Hahirwa abatuye mu Ngoro yawe,
bakagusingiza ubudahwema !
Hahirwa abantu bisunga ububasha bwawe,
bahorana umugambi wo kugana Ingoro yawe.
Kuko umunsi umwe mu nkomane zawe,
undutira iyindi igihumbi namara ahandi,
mpisemo kwigumira mu irebe ry’Ingoro y’Imana yanjye.
IBANGONDIRIMBO RIBANZIRIZA IVANJILI
Alleluya Alleluya.
Ijambo ry’Imana ryabibwe mu mitima yacu :
hahirwa abaryakira rikera imbuto nyinshi !
Alleluya.
IVANJILI
+ Matayo (Mt 13, 24-30)
Muri icyo gihe, 24Yezu abacira undi mugani ati “Ingoma y’ijuru imeze nk’umuntu wabibye imbuto nziza mu murima we. 25Ariko igihe abantu basinziriye, umwanzi we araza abiba urumamfu hagati y’ingano, nuko arigendera. 26Ingano ziramera zimaze kugengarara, ubwo urumamfu na rwo ruragaragara. 27Abagaragu basanga nyir’umurima baramubaza bati ‘Shobuja, ntiwari warabibye imbuto nziza mu murima wawe ? Ni iki gituma harimo n’urumamfu ?’ 28Arabasubiza ati ‘Ni umwanzi wabigize !’ Abagaragu barongera bati ‘Urashaka ko tujya kururandura ?’ 29Ati ‘Oya, muri uko gutoranya urumamfu mutavaho murandura n’ingano. 30Nimureke bikure byombi kugeza ku isarura ; igihe cy’isarura nzabwira abasaruzi nti ‘Nimubanze mutoranye urumamfu muruhambiremo imiba, muyijugunye mu muriro ; naho ingano muzihunike mu kigega cyanjye.’”


text:
Zimwe mu mpamvu z’amakosa akorwa na bamwe mu bahesha b’inkiko b’umwuga
Urugaga rw’abahesha b’inkiko b’umwuga ruratangaza ko amwe mu makosa agaragara kuri bamwe aterwa n’umushahara mutoya bagenerwa.
Ibi babitangaje ubwo Komisiyo y’Uburenganzira bwa Muntu yabahuguraga ku bijyanye n’ubu burenganzira kuko ngo akazi kabo gafite uruhare rukomeye mu kubwubahiriza nk’abantu bahesha abandi ibyabo bambuwe.
Umuyobozi w’urugaga rw’abahesha b’inkiko b’umwuga Me. Habimana Vedaste, yavuze ko n’ubwo atahamya ko barya ruswa ngo bamwe bakora amakosa babiterwa n’uko bahabwa umushahara mukeya.
Avuga ko umuhesha w’inkiko w’umwuga ntaho yahurira na ruswa ndetse ngo nta n’ubushakashatsi bugaragaza ko basaba ruswa mu kazi kabo, ariko ngo umushahara muto utuma hari amakosa abaho.
Avuga ko ariko kuvugwaho ruswa na byo bishobora kuba bituruka ku kuba hari bamwe baba bashaka kuburizamo kurangiza imanza baba batsinzwemo, bakitwaza ko bakwa ruswa.
Ati “Ubundi umuhesha w’inkiko w’umwuga ntaho yagakwiye guhurira na ruswa, nta bushakashatsi bwakozwe ibyo ngibyo ntabwo nabyemera gutyo kano kanya, kuba byavugwa birashoboka ariko biragoye kugira ngo umuntu watsinzwe urubanza yemere ko yatsinzwe ari na yo mpamvu bakomeza kujurira bakenda guhetura inkiko, rimwe na rimwe bagashyiraho amagambo yo gukabya no gusebanya kugira ngo urwo rubanza rutazarangizwa. Iyo babonye rero umuhesha w’inkiko yamukurikiranye uko bishoboka ngo agere ku cyo agomba kugeraho akora ibishoboka byose kugira ngo amwanduze isura.”
Uyu ariko n’ubwo atemera ko hari amakosa yo kurya ruswa bakora yemera ko hariho bamwe bagira amakosa y’imyitwarire ngo aterwa n’umushahara muto bagenerwa, ariko akavuga ko hagize uboneka ashaka kurya ruswa atihanganirwa.
Akomeza avuga ko mu minsi mike ishize minisitiri w’ubutabera n’ubwo yagaragaje ko batubahiriza amasezerano y’ibiciro bahabwa ngo hashize igihe baragaragaje ko ibiciro by’imirimo bakora ari bito bagereranyije n’inshingano bafite.
“Hashize igihe kirekire cyane twaragejeje ku rwego rubishinzwe ari yo Minisiteri y’Ubutabera ko ibiciro biriho by’imirimo abahesha b’inkiko bakora ari bito cyane ugereranyije n’inshingano bafite, kugira ngo ukore inshingano zawe neza ni uko n’icyo uhabwa nk’igihembo kiba gitunganye ibyo biri mu nzira yo gukemuka, iby’amasezerano akorwa ntabwo byabonetse henshi ariko kugira ngo birangire burundu ni uko icyo kibazo cy’ibiciro gikemuka burundu ku buryo kitazongera kuba inzitizi mu bijyanye n’imyitwarire y’abahesha b’inkiko.”
Uyu muyobozi aravuga ko ubundi arebye ibyo basabwa mu mategeko abagenga bagombye kubaho nk’abamarayika kuko ngo inzira zo kurangiza imanza ni ibintu bigoye ariko ibi ntibishoboka bagihabwa umushahara muto.
Umwe mu bahesha b’inkiko utashatse ko amazina ye atangazwa, yabwiye Izubarirashe.rw ko ubusanzwe bahabwaga amafaranga angana na 10% y’agaciro k’urubanza barangije ariko ubu bikaba byarahindutse.
Yavuze ko agereranije n’imvune bahura na zo muri aka kazi amafaranga bahabwa ashobora kuba intandaro kuri bamwe baba bafite kutanyurwa yo kubashora mu makosa yaganisha no kuri ruswa.
Ati “Amafaranga duhabwa n’uwatsinze urubanza rimwe na rimwe hakaba n’abanga kuyatanga kandi tuba twakoze akazi karimo imvune zikomeye no kwiyemeza, ibaze nawe gufata umwanzuro ugategeka ko inzu y’umuntu cyangwa undi mutungo we utezwa cyamunara, kudahabwa igihembo kikunyuze bishobora gutuma uteshuka ku bunyangamugayo dusabwa.”
Itegeko riteganya ko umuhesha w’inkiko w’Umwuga ahabwa igihembo gihwanye n’amafaranga atarenze ibihumbi 500, gusa Perezida w’urugaga rw’abahesha b’inkiko Me. Habimana Vedaste avuga ko ubuke bw’aya mafaranga ari imbogamizi ku kazi kabo bitewe n’uburyo gakomeye kandi gafite uruhare rukomeye mu kubahiriza uburenganzira bwa muntu buba imbogamizi bitewe n’imvune bahura na zo.
Umuyobozi w’urugaga rw’abahesha b’inkiko b’umwuga Me. Habimana
Avuga ko mu mwaka ushize wa 2016 hari abahesha bahanwe ndetse banakurwa ku rutonde rw’abahesha b’inkiko b’umwuga bagera kuri 3, ibi ngo bikaba bishoboka ko ari ingaruka z’igihembo kitabahagije.
Source:Izubarirashe
Ibitekerezo
-
Bea
4 January 2017 -
Mwaramutse Bavandimwe? Nifuzaga komwadufasha cyangwa mukatubwira aho twabariza. Umuntu azaca urubanza rw’amafaranga y’u Rwanda ibihumbi ijana, ahembwe ibihumbi magana atanu?mwadufasha mukadusubiza cyangwa mukatwereka aho twabariza.
-
Bea
4 January 2017 -
Mwaramutse Bavandimwe? Nifuzaga komwadufasha cyangwa mukatubwira aho twabariza. Umuntu azaca urubanza rw’amafaranga y’u Rwanda ibihumbi ijana, ahembwe ibihumbi magana atanu?mwadufasha mukadusubiza cyangwa mukatwereka aho twabariza.
-
Bamenya
4 January 2017 -
Abo bahesha b’inkiko barabeshya cyane ntabwo badindiza akazi kubera umushahara muto kuko amafaranga ibihumbi maganatanu 500.000 Frw bahembwa ni bake cyane muri kino gihugu bashobora kuyahembwa. Ikibazo aho kiri ahubwo ni uko baba barekereje kuryamo ruswa.
njye rwose ndi Minisitiri w’ubutabera bariya bahesha b’inkiko bariho abenshi nabirukana, hanyuma ngahamagaza abana barangije Secondaire bagahabwa amahugurwa y’umwaka umwe bayarangiza bagahabwa ako kazi kandi bagakora neza bihagije, naho ureke umuteto wa bariya barimo kwinenaguzwa 500.000 Frw.
-
MUGABE
3 January 2017 -
Hari umu perezida wigihugu cyigihangange wa kundaga kuvuga ati:QUI TROMPE QUI?. Duhere mu butabera bwu rwanda,niba umucamanza yihandagaza agaca urubanza ruhabanye na mategeko ahuza ibihabanye nayo rwarangizwa rute?.Igihe itegeko nshinga riri hejuru yandi mategeko,rwemezako u rwanda rwiyemeje kugendera ku mategeko,izicibwa zidakurikije amategeko ntizishobora kurangizwa ziteshwa agaciro.Naho abo bahesha binkiko uzabarebe igihe bateza za cyamura ukuntu batesha agaciro ibyarubanda,inzu yakorewe experitise ikagurishwa kuri 10% yayo, ngo nuko baje inshuro ya gatatu,kenshi iyo nshuro yanyuma ntibayitangaza, umuhesha winkiko baba bamurebeye aye bagakora ikinamico uwo ugura yazanye abo yahaye ayinzoga bakiyita abaguzi kandi bamuherekeje. DESHABILLER SAINT PIERRE POUR HABILLER SAINT PAUL.None ngo nta ruswa bahura nayo.
-
-


text:
Brushing mu misatsi miremire irimo produits ishobora gusokozwa uburyo butandukanye mu gihe ugiye mu kazi, no mu zindi gahund aziandukanye. Iyo ushaka ko imisatsi iza kubyimba ushyiramo ibigudi.
Imisatsi irambuye ni myiza mu gihe uri mu kazi kuko bituma ukora akazi wumva wisanzuye ikindi kandi ikaba ituma uwashokoje agaragara neza ku buryo umusanze go amusabe servisi amwegera akamubaza icyo yifuza ntacyo yikanga.
Iyi nsokozo kandi wayisokoza ku munsi wo gutangira akazi wo kuwa mbere ku buryo uba uzasoza icyumweru cyose ukora akazi neza kandi wifitiye icyizere.
Insokozo ya Brushing
Brushing mu misatsi miremire irimo produits ishobora gusokozwa uburyo butandukanye mu gihe ugiye mu kazi, no mu zindi gahund aziandukanye. Iyo ushaka ko imisatsi iza kubyimba ushyiramo ibigudi.


text:
Mar 04, 2016 Bienvenu Ndacyayisenga Andi makuru 0
Mbere yo kwemerera uwo muzabana ko mukora gahunda y’ubukwe hari ibintu by’ingenzi uba ugomba kumenya haba kuri wowe ndetse no kuwo muzabana .
Kumenya urukundo icyo aricyo ; Akenshi hari ubwo umuntu yibwira ko akunda undi ariko atazi icyo urukundo rusobanuye. Uzasanga abenshi bakrwitiranya n’irari. Ugasanga kuko wumva ko ufite irari ryo kuzajya uryamana n’umusore mukundana cyanga se inkumi ukumva ko ubwo ariko kumukunda. Ubundi urukundo nyarwo rurihangana hatitawe mu bihe mwaba murimo. Mu gihe wumva ko ukunda umuntu jya wibaza ko wamwihanganira mu bihe ibyo aribyo byose.
Kumenya ko uzi kwihangana no kubabarira ; Kuri ubu usanga ingo nyinshi zisenywa no kuba abantu batazi kwihanganirana no kubabarira. Abakera wasanganga badatandukana cyane nk’abubu. Iyo urebye impamvu nyamukuru rero usanga ko nta kwihanga no kubabarira bikibaho.
Kwibaza niba uzashora kubana n’umuryango ushatsemo ; Ikindi kibazo gikunze gusenya ingo n’imibanire n’umuryango uba ugiye gushakamo ari nayo mpamvu ari byiza ku banza kubamenya, ukamenya imico yabo kugirango uzajye umenya uko ubitwaraho.
Kumenya mbere ko uzajya uganira nawe ku bijyane no gutera akabariro ; Ikindi kintu gisenya ingo ugomba kubanza kumenya mbere yo gushyingirwa ni uburyo muzajya muganira ku bijyanye no gutera akabariro dore ko biri mu bituma ingo zitari nke zisenyuka igihe mutabiganiriyeho neza. Aha ni naho mushobora kuvugana abana muzabyara, uburyo bwo kuboneza urubyaro muzakoresha,..
Kumenya inshuti ze nuko uzitwara ; Inshuti z’uwo mugiye kubana nazo zigira uruhare mu mibanire myiza yanyu. Ugomba kuzimenya kandi ukamenya uko uzitwaraho.
Kumenya ko uwo mugiye kubana atari marayika ;. Urugo ni rwiza ariko ugomba kumenya ko uwo muzabana atari marayika hari ibyo atazitwaramo neza kimwe nuko nawe utazabaho nka marayika.
Kuganira ku micungire y’umutungo wanyu ; Ni byiza ko kandi ko ugomba kuba uzi uburyo muzajya mucungamo umutungo wanyu kuko nawo uri mu bituma urugo rusenyuka igihe mutumvikanye ku buryo ucungwa kandi biba byiza kubivuganaho mbere yo gushyingirwa.
Ni byiza rero kujya gushyingirwa wabyiteguye neza ukamenya byinshi ku ngingo zikunze guteza umwuka mubi mu rugo kugirango uzabe uzi uko uzabyitwaramo bityo bizagufasha no kugira urugo rwiza wishimiye.
Nd.Bienvenu/Isange.com/Tel;0785247778,0725040607.
happy wheels
Jan 22, 2017 0Share this on WhatsApp Mu Rwanda ubutiganyi si icyaha gihanirwa n’amategeko, gusa mu minsi ishize mu itangazamakuru no hirya no hino humvikanye inkuru y’ubuhamya bw’umukinnyi wa AS Kigali...
Jan 05, 2017 0
Dec 29, 2016 7
Jan 14, 2017 1Share this on WhatsApp Nyakubahwa mutahira w’Intore, mbanje kugusuhuza! Ubumwe, Amahoro n’ubworoherene ni biganze muri twe, Ingengabitekerezo ya Jenoside tuyirandurane n’imizi yayo yose,...
Jan 10, 2017 0
Jan 01, 2017 0


text:
Ni byiza rero kumenyana neza cyane cyane ku bashakanye. Impamvu ni uko mu buzima bwabashakanye, kumenya bihagije umuntu bigira uruhare runini mu bibazo by’ubuzima bwabo, byaba ibibazo by’iterambere, iby’uburwayi, n’ibindi.
Iyo umaze kumenya ibyerekeye uwo mwashakanye ugomba no kugira ubushobozi bwo gutuma mufatanya gukemura ibibazo by’ubuzima musangiye, mugihe mufata icyemezo cyo kugira icyo mukora cyangwa kutagikora, bigomba gushingira kukuba muziranye. Nibyiza ko mu mibereho ya buri munsi, umuntu wese mu bashakanye atizirikana ubwe gusa ahubwo azirikana na mugenzi we.
1. Guhitamo neza
Guhitamo uwo muzarushingana si ikintu cyoroshye kuko ni icyemezo ufata wamaze kwiyemeza ko utazabyicuza. ni ikintu gisaba kubanza kubitekerezaho kandi hari ibyo ugenderaho bitewe n’ uko wiyizi kuko ugomba kumenya ko igihe uzahura n’ ingorane uzabyirengera.
Igihe cyose uzashaka uwo utihitiyemo bizakugora kuko uzananirwa kwakira ingorane uzahura nazo.
Mu bazaguhitiramo uwa mbere ni Imana, uwa kabiri ni umutima wawe. Niba umutima wawe ari mwiza, ihitamo ryawe rizaba ryiza, niba umutima wawe ari mubi, n’ihitamo ryawe rizaba ribi.
2. Kumenyana no kujya inama
Guhora abantu babwirana ko bakundana sibyo byubaka urugo, ahubwo ni igihe cyo kwica ku ngeso n’imico imwe n’imwe itajyanye n’uwiyemeje gushinga urugo. Ni igihe umusore n’inkumi banoza urukundo rwabo, umwe akifungurira undi, bakabwirana nta kwishisha, ibyo buri wese akunda n’ibyo yanga ; bakamenyana. Ni igihe cyo kwibaza niba ukuze byo kuba wakubaka urugo mu byiza no binaniza byarwo. Ni igihe cyo kurebera hamwe icyabatera guhirwa.
3. Kwemeranwa
Mbere yo kwiyemeza gushinga urugo ugomba kubanza kwemera uwo mugiye kubana, ukamwera uko Imana yamuremye ndetse n’ uko ateye, kuko buri wese afite uko yaremwe gutandukanye na Mugenzi we, ukemera ibyiza n’ ibibi bya mugenzi wawe kuko byose byuzuzanya kandi buriwe se niko aremwe.
4. Kuba wujuje imyaka yo gushaka
Ibihugu byinshi bigira amategeko arebana no gushaka aho usanga barashyizeho imyaka yo kugirango wemererwe gushaka. mu Rwanda itegeko riteganya imyaka 21.
igihe cyose utaruzuza iyi myaka Leta igufata nkaho utaragira ubukure bwo kuba wabasha kubaka urugo ngo rukomere.
5. Gutekereza ku nshingano ugiye kwinjiramo
Igihe cyose uteganya kubaka urugo rwawe ugomba kubanza kumenya ko ari ubuzima butandukanye n’ ubwo wari ubayemo kandi ko n’ inshingano zitandukanye bityo ukiyemeza kwakira inshingano nshashya ndetse umuntu atatinya kuvuga ko zitoroshye.
6. Kwemera kuba Umugabo/ Umugore
Kwitwa Umugabo/ Umugore ntibigaragarira mu myambaro umuntu yambaye ahubwo ni ukuba wuzuza inshingano zawe koko nk’ umugabo cyangwa umugore nyawe.
7. Kwihangana
Urugo rwubakwa no kwihangana, ukamenya ko umuntu mugiye kubana mutandukanye muri byose bityo uba ugomba kwihahanganira ibyo yakora bikubangamiye nawe akihanganira ibyawe bimubangamiye.
Umwanzuro: Kugirango ubane neza n’uwo mwashakanye, kandi umugaragarize urukundo, ukwiye kumenya ibimwerekeye. Ibyo akunda ibyo yanga, ibimubabaza, ibimushimisha, uko yabayeho kugirango mu mibanire yanyu atabaho aremerewe n’imyanzuro ufata ahubwo anezezwe no kubana nawe mwuzuzanya.


text:
Bibiliya iratubwira ngo Mbese ntimuzi ko imibiri yanyu ari insengero z’Imana,
Umuhanuzi w’Imana Hagayi ijambo ry’Imana ryamuje, Imana iravuga iti Ubu bwoko buravuga buti igihe cyo kongera kubaka inzu y’Uwiteka ntikiragera Imana iri kukubaza iti ese birakwiriye ko uba munzu yawe wahinduye ikitabashwa inzu y’Imana ikaba umusaka, cg itongo, Aha suko Imana yari inaniwe gusenya izo nzu bubatse, ahubwo itwarana ubugwaneza sema amen
Inzu ivuga hano y’umusaka cg ikitabashwa niyihe, muburyo bw’Umwuka ntago izi nzu tubona ahubwo wowe imbere hameze gute? Hari ibyo wubatse bikujyana kure y’Imana ndetse binakubuza gusenga rimwe na rimwe, wumva aribyo ukunze cyane, hakaba n’ibindi byaguhuzaga n’Imana waretse ntugikunda ijambo ry’Imana no gusenga iyo ubigambiriye bishirira mubitekerezo, Imana itubabarire.
Uwiteka aravuga ngo mwibuke ibyo mukora (twibuke), mwabibye byinshi musarura bike, murarya nimuhaga, murambara ntimushira IMBEHO, muranywa ariko ntimushira inyota, ngo nukoreye ibihembo abibika muruho rutobotse ese biterwa niki? Nuko tutitaye kuri iyi nzu y’Imana ( Mbese ntimuziko imibiri yanyu ari insengero z’Imana)
(Hagayi 1:7) Uwiteka aravuga ngo mwibuke ibyo mukora muzamuke mujye gushaka ibiti maze mwubake urusengero Rw’Imana, ati nzanezerwa na rwo, kandi nzahimbazwa niko Uwiteka Nyiringabo avuga vuga ngo amen
Ugitangira gukizwa hari umuriro w’Imana wakaga muri wowe ukakwibutsa gukiranuka, ukakwibutsa gukora neza ibintu byose, Imana iravuze ngo ibuka ibyo wakoraga cya gihe (mu mutima wawe vuga ndabyibuka)
Ati nimuzamuke iteka icyo nkundira Imana ibyayo nta kumanuka bibamo, nukuzamuka, uyu mwanya Imana ishaka ko tuzamuka muburyo bw’Umwuka ndetse tukazamura n’abandi ( mu mutima wawe mvugira ngo ndabishaka)
Nimuzamuke mujye gushaka ibiti byo kubaka, mu buryo bw’Umwuka ibi biti hari icyo bisobanura kuri twe akanya kanya kuko iri jambo ntiri kutubwira kujya kubaka inzu, yo hanze ahubwo ninzu y’imbere mu Mwuka, ibiti nibyo byagombaga gukoreshwa gusana urusengero, natwe hari igisana umuntu w’imbere ntakindi n’ijambo ry’Imana halleluya.
Iryo Jambo niryo dukeneye Kugirango twireberemo aka kanya dutangire kubaka, Umuntu w’imbere Bibiliya ivuga ukuri ngo kwitoza k’umubiri kugira umumaro mukeya ari kwitoza ko muburyo bw’Umwuka kugira umumaro mwinshii dukeneye kwitoze muburyo bw’Umwuka
Bibiliya muri Hagayi 1:9 hakomeza havuga amagambo akomeye cyane ngo abantu biringira kubona byinshi ariko dore byabaye bikeya byatewe niki!? Niko Uwiteka waturemye abaza ngo byatewe nuko inzu y’Imana ( wa muntu w’imbere) ugira ubusabane bukomeye n’Imana yasenyutse yabaye. Itongo ntitwamenya kumusana ( mu mutima wawe mvugira ngo Mana mpindura)
Bibiliya itubwira neza ngo abantu bihutiye kwiyubakira ayabo mazu nayahe rero, ahari kujya Mwuka Wera hagiye Umwuka wubwibone, ahari kujya ubwenge bw’Imana hagiye ubwenge bwisi bwonona,
Ahari kujya umutima ukunda hagiye inzika,amoko, ubusambanyi, ubujura, gucana inyuma, Amashyari kamere zacu zimuye Imana, twese duti Mana utubabarire
Ibyo nibyo byatubujije kubona ya migisha Pawulo yandikira Abefeso yavuze ibonekera muri Kristo kuko aho yari gutura twahatuje ibindi Imana itubabarire urakora, murugo urahaba ariko kuko utarikumwe n’Imana ntibigenda neza, Uyu mwanya niwumva ijwi ry’Imana niwintangire umutima wawe mwenedata wihane
Kuko Imana ishaka gukangura umutima wawe, Imana iri kumwe nawe ese nawe ushaka ko uyu munsi hari igihinduka ku buzima bwawe, Imana ishaka kukubera ikimenyetso cyuko ariyo yagutoranyije, ni Imana itavugira mu matamatama, ni Imana isohoza ijambo ryayo Kugirango Ihimbazwe
Yavuze muri Hagayi iti nimwubaka urusengero nzanezerwa na rwo, kandi nzahimbazwa niba urimo kubaka neza Imana igiye kukwishimira kandi niba yakwishimiye ibibazo byose ufite uzabitambuka neza, ibikugoye byose uzabisohokamo ukomeye halleluya
Ngo kandi nzahimbazwa halleluya niko Uwiteka Nyiringabo avuga, (Hagayi 1:8) numara kubaka neza hari impinduka ziza kuri wowe ndetse zigere no kuba kubona bahimbaze Imana, imigisha ize imanuka nkimvura, uzasaba uhabwe halleluya
Bibiliya iravuga ngo nuko rero Bakundwa mugire ingeso nziza hagati y’abapagani nubwo babasebya nk’abakora nabi ariko mugihe cyo kugendererwamo bazahimbaze Imana, Dufite Imana yumva igakora, ikareba aho utabona, ikaturinda ibyo tutashobora kurwanya,None reka nsoze nkubwire ngo iki cyumweru tuzagira inyigisho zo kubaka Umuntu w’imbere niho Imana izatwishimira,murakoze cyane Imana ibahe umugisha ndabakunda cyane.
Ruhogo Manzi Iréné


text:
1. Joriji n’umugore bari bafite umwana w’umusore ugeze igihe cyo gushaka, atangira kujya atereta inkumi nyine ashaka uwo bazarwubakana. Rimwe rero uwo yashimye yamujyanye mu rugo abona mama we aramwishimiye cyane ariko papa we amwereka ko atamushaka atanamushyigikiye na gato, yegera papa we Joriji biherereye amubaza impamvu. Joriji ati mwana wanjye uriya mukobwa ni mwiza ariko hari ibanga! Nigeze guca inyuma mama wawe, uriya mukobwa ni uwanjye bivuga ko ari mushiki wawe bityo byaba ari amahano!
Umusore yumvise aribyo, ashaka undi nawe biba nk’ibyambere asanga ni mushiki we, noneho biramurenga abura uko azabigenza ahitamo kubwira mama we uko ikibazo giteye! Ubwo yegereye nyina aramubwira ati: Wari uzi ko mbuze umugore neza neza! Ba bandi bose papa yarambwiye ngo ni abakobwa be kuko yagucaga inyuma! Mama we araseka cyane, ati mwana wanjye mureke! Wowe muri bariya hitamo ukunyuze umurongore bose ntawe muva inda imwe kuko burya uriya si PAPA WAWE! Nanjye namuciye inyuma ndakubyara!
2. Mwarimu yabwiye Joriji kuvuga inyamaswa zo mu gasozi 10, Joriji nawe aratangira ati: Imbwa, impyisi, ingwe... yumva ibindi arabibuze neza neza maze ati harya izo si eshatu maze kukubwira? Mwarimu ati yego rwose harabura zirindwi gusa. Ni uko Joriji aratekereza, arongera aratekereza... yibuka intare arangije asubiramo ati izo nyamaswa ni imbwa, impyisi, ingwe n’intare zirindwi byose hamwe bigahita biba icumi wansabye.
3. Mwarimu yabwiye abanyeshuri gushushanya buri wese ikintu ashatse, hanyuma hashize akanya azenguruka mu banyeshuri bose areba ibyo bashushanyije ageze kuri Joriji asanga urupapuro rwe nta kintu na kimwe kiriho. Ni uko n’umujinya mwinshi amubaza impamvu we adashushanya nk’abandi, Joriji nawe ati: "Rwose njyewe narangije gushushanya, watubwiye gushushanya icyo buri wese ashaka nanjye nahisemo icyo nshaka ndagishushanya".
Mwarimu n’umujinya mwinshi ati: "Nonese washushanyije iki kandi mbona urupapuro nta kintu kiriho?" Joriji aramubwira ati: "Njye nashushanyije Imana, niba utarimo kuyibona ubwo ntiwizera kuko watwigishije mu isomo ry’iyobokamana ko ababasha kuyibona ari abizera bonyine".
WIBYIHERERANA NGO USEKE WENYINE, GASANGIZE N’ABANDI BISEKERE!


text:
ba nyakubahwa mufite umutekano munshingano twabashimiye igikorwa mwakoze cyogushyira speed governor mumodoka bikagabanya impanuka muburyo bugaragarira buriwese turabasaba kudufasha biriya bikamyo bitumaze bigashakirwa imihanda yabyo byumwihariko mumigi naho ubundi biratumara daaaaaa
Abatashye tubasabiye iruhuko ridashira. Abasigaye namwe mwihangane kdi mwikomeze mu mituma yanyu mube abagabo nya bagabo. RIP
Imana idufashe guhora twiteguye.
kandi Nabamaze gutaha Imana ibakire mubayo
Mukomere.
Baruhukire mumahoro
Tubabajwe nibyo byago
Twihanganishije imiryango yagize ibyago kandi nabavuye mumubiri Imana ibakire mubayo.


text:
mugerageze mubere intangarugero abanyarwanda rwose!!
abantu bakorana aba ari urungano: kandi kandi utatiriye igihango,cy’urungano, kiramusarika.
ngiye gipfukama mbasengere ,iyo satani ije i wacu igende mu izina rya yesu kandi mwimakaze indangagaciro yo kubahana,kwihanganirana,gusangira ,kutagambanirana,urukundo,gukorera hamwe;guharanira kuba ingirakamaro,kutangiza ibyo dufite mu nshingano no kuba intangarugero.imana ibasure, kandi mumenye ko umuntu ubonye urakaye amenya icyo utakereza turacyabakunda.
nonese kwirukana umunyamakuru uduha amakuru yaburimunsi baziko barikubangamira uburenganzira bwe bwogutara inkuru ahubwo abamwirukanye bafatitwe ibihano .bivuzeko ibyobarimo ari amakosa gusa .birababaje pe!
Ubwose barwanye bumva ntasoni bafite Cg basanze guterana ingumi ariwo muti wibibazo byari hagati yabo ndabasetse uwo Ntago arumuco aho kubaka akarere Murimo muragasenya mwisubireho Cg bashyireho abandi kuko abize muriki gihugu bakeneye akazi nibenshi .
ni koko ibi ari ukuri aba bayobozi bagomba kwisubiraho kuko barimo gusubiza inyuma aka karere ariko nibyo kwitondera kuko hari nabanyamakuru badakora akazi kabo mu buryo bwa kinyamwuga
aka karere ko gakomeje kwitwara nabi?


text:
Imbuga nkoranyambaga, ni imwe mu nzira zishobora kugaragarizwamo amarangamutima, ariko kandi no kuba umuntu yagira uko yitwara mu guhisha cyangwa kugaragaza icyo atekereza ku wundi nabyo byatuma hari ukuri uhita umumenyaho utari uzi.
Muri iyi nkuru, turabagezaho ibintu byakwereka ko umukunzi wawe ashobora kuba aguca inyuma cyangwa se akaba atagukunda byo kuba yumva yakugirira ishema mu ruhame ngo yereke buri wese ko uri umukunzi we:
1. Uzasanga akwita twa tuzina two kuryoshyaryoshya abakundana(sweetheart, honey, darling...) muri inbox (mu butumwa bwihariye) muri mwenyine ariko nagera ku rukuta (wall) aho bose bareba azakwita "dear" gusa cyangwa se akoreshe izina ryawe risanzwe.
2. Nushyira igitekerezo cyangwa se "comment" ku ifoto cyangwa ku bindi yanditse umushimagiza, we azirinda kugushimagiza ngo hatagira abantu bakeka ko hari ikindi kibyihishe inyuma.
3. Akenshi niwandika ibintu kuri facebook, aho kugirango agire icyo abivugaho ahubwo akenshi azakunda kukwereka ko yabyishimiye akoresheje "Like" ariko yirinde kugira icyo atangaza.
4. Numwita twa tuzina two kuryoshyaryoshya ku bakundana (sweety, honey, darling,...) azirinda kugusubiza; nakabya icyo azakora ni ugukanda "Like" ngo akwereke ko yabikunze.
5. Akenshi iyo wanditse ibintu ku rukuta rwawe (wall) ntacyo yandikaho ahubwo ahita ajya mu gikari (inbox) akaba ariho akubwira ibijyanye n’ibyo wanditse.
Ibi ni bimwe mu bikunze kugaragara, mbese ukabona ko iyo ari muri inbox (mu gikari) mwandikirana ubutumwa bwihariye akwereka ko agukunda kandi akwishimiye nyamara mwagera aho akeka ko hashobora kugira umuntu ukeka iby’umubano wanyu agahita ajijisha.


text:
Rimwe mu mabanga yatuma wubaka urugo rwiza
KWEGEREZA IMANA UWO MWASHAKANYE NI RIMWE MU MABANGA YATUMA WUBAKA URUGO RWIZA
Buriya nta muntu numwe utifuza cyangwa se udakunda kugira cyangwa kuzagira urugo rwiza.
Iyo mvuze urugo rwiza , mba nshatse kuvuga urugo rurimo Imana, urugo rwo kwifuzwa, urugo nawe ureba ukavuga ngo ndashima Imana ko urugo nayisabye arirwo yanyubakiye cyangwa se ko Imana yubatse urwiza ruruta cyane urwo wajyaga wibwira kandi nabyo birashoboka
Mvuze rimwe mu mabanga kuko hari n’andi yuzuzuzanya n’iri.
Hari ibyiza biba mu kwegera Imana.
1. Ibaze ubana n’umuntu usa n’Imana. Kwegera Imana bituma dusa nayo. Mose iyo yavaga ku musozi ngo ishusho ye yarabagiranaga ubwiza bw’uwo babonanye. Hari indirimbo ivugango nutumbira Yesu uzaba nkawe, Bose bazamenya ko ubana nawe bareke ubugome bitabe Yesu. Uzarebe umuntu uvuye mu masengesho ukuntu aba yoroheje, atuje, yuzuye Umwuka wera….
2. Ibaze ubana n’umuntu uvuga nk’Imana. Nuvana ibishimwa mubigawa uzaba nk’akanwa kanjye. Yeremiya 15:19 “Nicyo gituma uwiteka avuga atya ati: “ Nugaruka nzakugarura kugirango uhagarare imbere yanjye , kandi ibishimwa nubivana mubigawa uzaba nk’akanwa kanjye. Bazakugarukira ariko ntuzabagarukire Akanwa k’umukiranutsi kavuga iby’ubwenge. N’ururimi rwe ruvuga ibyo gukiranuka. Zaburi 37:30
3. Ibaze ubana n’umuntu urimo Umwuka w’Imana: Farawo abaza abagaragu be ati:” Tuzabona hehe umuntu umeze nkuyu, urimo Umwuka w’Imana ?” Itangiriro 41:38.
Ni hehe twakura umuntu urimo umwuka w’Imana! Subiza uti iwanjye! Imana ishimwe
Burya ibyiza byose barabiharanira
1. Ujye ufata iihe umusengere. Hari abajya gushyingirwa bakabagira inama bati umuntu ugiye gushaka, ujye umurambikaho ikiganza asinziriye umwatureho ibyiza byose. Imana ishimwe
2. Ikindi , niba akijijwe , irinde kumubera igisitaza utazamugusha ukamuvana mu byizerwa. Hari igihe abantu babana umwe akajya atuzuza inshingano ze yitwaje ko undi akijijwe.
3. Niba akunda gusenga mutere imbaraga agume aho hantu ajye akomeza asenge kuko umunsi yabiretse ntuzamukira. Hazaza abadayimoni bikubye karindwi abo yari afite atarakizwa kandi bizakugiraho ingaruka mbi
4. Niba atarakizwa mwerere imbuto uko ushoboye. Wabwirwa n’iki ko atazakizwa. ! Abakorinto 7:16 Wa mugore we ubwirwa niki yuko utazakiza umugabo wawe? Nawe wa mugabo we, ubwirwa niki yuko utazakiza umugore wawe?
Nagiye mbona abantu badakunda ko abo babana bakizwa, abandi banga ko bajya mu murimo w’Imana, abandi bamara gushaka kubera kudamarara bakabura umwanya wo gusenga ngo bafite ibintu byinshi bataziko aribo barimo kwiyangiriza
Ubaye umunyabwenge wamufasha kwegera Imana kugirango wibanire n’Umuntu uvuga nka Yesu, Usa nka Yesu, urimo Umwuka w’Imana kandi nawe uzagufasha kujya mu ijuru.
Imana iduhe ihishurirwa ryagutse. Alice


text:
Kiliziya Gatolika irashishikariza abayoboke bayo kwifashisha Irembo kwishyura serivisi za Leta
Kiliziya Gatolika iri gusaba abaturage cyane cyane abayoboke bayo kwiyorohereza akazi kwifashisha Urubuga Irembo mu kwishyura serivisi za Leta.
Irembo ni urubuga abaturage bifashisha bashaka serivisi za Guverinoma bakoresheje ikoranabuhanga. Akamaro k’Irembo ni ugufasha abaturage kubona serivisi mu buryo bworoshye, bunoze kandi bwizewe.
Ku wa Gatanu tariki 17 Gicurasi 2016 Diyosezi ya Ruhengeri ifatanije n’ikigo cy’Ikoranabuhanga cya RwandaOnline, bateguye amahugurwa ku bakozi ba Diyoseze ya Ruhengeri baturutse muri paruwase zose ziyigize mu rwego rwo kubasobanurira ndetse no kubigisha imikorere n’imikoreshereze y’urubuga Irembo.
Icyari kigamijwe kwari ukugirango buri paruwase ibe ifite umuntu ushobora kuba yafasha abaturage gusaba no Kwishyura serivisi za Leta mu buryo bworoshye kandi akoresheje ikoranabuhanga ry’urubuga Irembo.
Padiri Nizeyima Celestin, wo muri Diyosezi ya Ruhengeri, yatangaje ko ubu ari bumwe mu buryo bwo gufasha abaturage muri gahunda za leta zigiye zitandukanye nk’uko biri mu nshingano zabo kubafasha kujijuka haba mu ikoranabuhanga, mu burezi, ubuvuzi n’ibindi.
Yagize ati “Tugomba gufasha abantu mu bya roho ndetse n’iby’umubiri kandi n’ibi byo kubahugura mu ikoranabuhanga birimo.”
Niyitanga Prisca, umwe mu bahawe amahugurwa, yavuze ko afite akamaro cyane kuko aje gukemura bimwe mu bibazo ababagana babaza ariko batabifitiye ibisubizo.
Ati “Kuba twahawe amahugurwa twabonye igisubizo kuko abaturage nibajya batugana ngo tubafashe uburyo bwo kubona ibyangombwa mu nzego z’ibanze tuzajya duhita tubibafashamo byihuse kuko tubizi.”
Yan Kwizera, Umuyobozi muri RwandaOnline uhagarariye ishami ryo guteza imbere ubucuruzi (Director of Business Development), yatangarije ko ubu ari bumwe mu buryo iki kigo kirimo gukoresha hamwe n’abandi bafatanyabikorwa barimo n’amadini n’amatorero mu rwego rwo koroherereza abaturage kubona serivisi za Leta biboroheye kandi bakoresheje ikoranabuhanga.
Yakomeje adusobanurira ko muri paruwase zose zigize Diocese ya Ruhengeri, hazaba hari umukozi ushinzwe gufasha abaturage bashaka gusaba no kwishyura serivisi za Leta binyuze k’urubuga Irembo, bityo bikazabafasha kudakora ingendo ndende bashaka serivisi za Leta.
Kugeza ubu wasaba serivisi zisaga 30, ukoresheje telefoni igendanwa udakeneye interineti ukanze *909# cyangwa ukoresheje internet unyuze kuri www.irembo.gov.rw.
Umuntu abasha gusaba akanishyura serivisi za Leta, maze akajya ku Murenge gufata icyangombwa amaze kubona ubutumwa bumubwira ko icyangombwa cye cyamaze kuboneka.
Iyo ukoresheje telefoni ugenda ukurikiza amabwiriza ukabasha no kwishyura, ukoresheje MTN Mobile Money, TigoCash , Airtel Money , Bank of Kigali, VisaCard ndetse na MasterCard.
Zimwe muri serivisi zitangirwa ku rubuga Irembo harimo Icyemezo cy’amavuko, Inyandiko y’ivuka, Inyandiko y’uko uri ingaragu, Inyandiko y’Ishyingirwa, Icyemezo cyo kuba warashyingiwe, Icyemezo cy’uko umuntu yitabye Imana, Inyandiko y’uko umuntu yitabye Imana, Kwandukuza umuntu witabye Imana, Ibyapa Binini, Ibitambaro n’Ibyapa bito ndetse n’icyangombwa cy’uko umuntu atakatiwe n’inkiko.
Abafite ibibazo bitandukanye binyuzwa ku murongo utishyurwa ariwo 9099, cyangwa kuri [email protected] no kuri watsapp ukoresheje nimero 0788315009.
Ibitekerezo ( 4 )
Ikoranabuhanga ni ngombwa ariko bijyanye no gufungura umutwe
ikorabuhanga ryari rikenewe ngo ribashe kwihutisha itangwa ry service mu Rwanda
murakoze korohereza abanyarwanda
Nukuri ubu buryo bw’Irembo buzatworohereza mungendo twakoraga ndetse numwanya byatwaraga kugira ubone serivisi za Leta.


text:
Fusarium wilt – Fusarium spp., fungus Igaragaza ibimenyetso ku kinyabijumba, kibora uhereye ku gishishwa kugeramo imbere. Ubwoko bwinshi bwabyo butera ibimenyetso ku gihingwa kandi buri kimwe kigatera ibmenyetso binyuranye ku kijumba. Biragoye gutandukanyaiyitwa fusarium na verticilium wilt(20) ugendeye ku bimenyetso gusa. Kandi kurobanuramo ibyangiritse ukabishyira ukwabyo ni ngombwa kugirango umenye ibyangiritse byose. Ibyangirtse bishobora kuba inkomoko yo kumenya ubwandu.
Indwara z'ibirayi-Ibimenyetso by’imbere: Indwara yitwa fusarium
Fusarium wilt – Fusarium spp., fungus Igaragaza ibimenyetso ku kinyabijumba, kibora uhereye ku gishishwa kugeramo imbere. Ubwoko bwinshi bwabyo butera ibimenyetso ku gihingwa kandi buri kimwe kigatera ibmenyetso binyuranye ku kijumba. Biragoye gutandukanyaiyitwa fusarium na verticilium wilt(20) ugendeye ku bimenyetso gusa. Kandi kurobanuramo ibyangiritse ukabishyira ukwabyo ni ngombwa kugirango umenye ibyangiritse byose. Ibyangirtse bishobora kuba inkomoko yo kumenya ubwandu.


text:
Nyaruguru: Bamwe banze guturana ngo ntibamenyeranye
Ubuyobozi bw’Akarere ka Nyaruguru buramagana abaturage bavuga ko badashaka kubana n’abandi bitwaje ko batamenyeranye.
Aba baturage ni abagomba gutuzwa mu zzu bubakiwe mu Murenge wa Munini n’uwa Mata, kuko amasambu yabo agiye guhingwamo icyayi.
Ubuyobozi bw’akarere bubiyamye nyuma y’uko hari abaturage bavuga ko batewe impungenge no kuzaturana n’abantu batamenyeranye mu nzu, bikanga ko hashobora kubaho guhemukirana.
Umuyobozi w’Akarere ka Nyaruguru, Habitegeko Francois, avuga ko aba baturage badakwiye kugira impungenge z’abo bazaturana, kuko ari Abanyarwanda bagenzi babo,ndetse bakaba banashobora kubabera abaturanyi beza kurenza abo bari basanzwe baturanye.
Ati ”Abanyarwanda bakwiye kumenya ko umuntu akwiye kubana na mugenzi we mu mahoro. Ushobora no gusanga uwo batari baturanye amubereye umuturanyi mwiza kurenza uwo bari baturanye!”
Uyu muyobozi aboneraho kubasaba kuzaturana neza nta makimbirane, kuko ngo gutuzwa hakurikijwe uko bari batuye bitashoboka mu gihe hari abatarashatse kubakirwa bagahitamo kujya kwishakira ahandi batura.
Abemeye kuzubakirwa barimo kubakirwa inzu zigezweho ku midugudu, aho hari inzu zigizwe n’inzu enye zihurijwe mu nzu imwe (Four in one), hakaba n’ahari inzu ebyiri zahurijwe mu nzu imwe (two in one).
Impungenge z’aba baturage zishingiye ku buryo bazatuzwa muri izo nzu, aho ngo bishoboka ko umuntu azajya abana mu nzu n’abantu batigeze baturana kuva kera.
Karikwishunga Augustin, umwe mu bazatuzwa muri izo nzu,avuga ko Abanyarwanda bagira ingeso zitandukanye, bityo akaba asanga kuzabana mu nzu imwe ari imiryango ine nta n’umwe usanzwe uziranye n’undi biteye impungenge.
Ati”Uko Abanyarwanda duteye turaruhije;bazadutuza mu nzu imwe,… ubwo se koko urumva bidateye impungenge?”
Bagakwiye kuzakurikiza uko dusanzwe dutuye ,noneho abaturanye bagakomeza bakabana”.
Uretse aba baturage bari kubakirwa, abandi baturage batemeye guhabwa amazu bo bamaze kubarurirwa imitungo ndetse bamwe baranishyuwe bajya gushaka ahandi bazatura.
Nubwo aba baturage bagaragaza impungenge ariko,sibo ba mbere bagiye gutuzwa muri bene aya mazu, kuko hari n’abandi bagiye bayatuzwamo hirya no hino mu gihugu, kandi nta bibazo byo guhemukirana biragaragara ku bayatujwemo.


text:
Bravo rata bageni beza,Imana ibahe urugo ruhire naho ibyababatega iminsi mubihorere sibo mana
Muzabyare Hunguna Kobwa.
umuntu wiha gutega abantu iminsi aba ashingiye kuki; uyu wiyise Ruto araha abageni amezi 6 gusa ko utari Imana yabo? ko batakugishije inama bajya kurwubaka? ibyo nibyo uba ubifuriza ariko ibyo abantu bitandukanye niby’Imana. urugo ruhire bageni beza maze muzabatungure abiha kubivangira mu buzima
Mu isi nta muntu numwe ufite uburenganzira bwo guca urubanza no kubuza umuntu kugera kucyo yifuza cyose. Imana iri hejuru ya byose niyo mucamanza mukuru. uyu mu pastor nta kibi yakoze Imana izabimuhera umugisha, ibisigaye ibyimenyere. Amategeko abantu bishyiriyeho aboshye benshi mu isi birengagije ko umwenda wari ahera watabutsemo kabiri ngo buri wese yigerereyo.
God bless yu
Muzarebe ko hashira amezi atandatu babadatandukanye
Yoo! Disi Wa Muyaga Ntiwagutengushye Wagusohoreje Ubutumwa None N’Imana ibihaye umugisha Urugo Ruhire Knwoless Na Clement muzabyare hungu na kobwa
Aba bapastori b’iki gihe nabo nibo bazatuma Imana igira umujinya ikarimbura isi vuba. Ubu c arabona bagenzi be banze gusezeranya aba bantu nawe ati mbonye akazi n’abayoboke!!!!!
congratulations and all the best for u both
may God bless ur union
IMANA IBAKIRE MURUGO RUSHASHA BAZOVYARE BESH BADUHE KAMWE
wooo
congz to my Kabebe
mbega byiza umukobwa wacu baramujyanye imana izabahe urugo rwiza kandi bazabyare hungu nakobwa kandi twariganye Knowles kuri aparud d s2
Congratulation knowless and Clement.Urugo ruhire rw’umugisha muzabyare muheke hungu na kobwa,kandi Imana izabe m’urugo rwanyu


text:
Nk’uko bigaragara mu itangazo ikinyamakuru Ukwezi.com gikesha Minisiteri y’Urubyiruko n’Ikiranabuhanga, Ikigo ngororamuco cya Iwawa gishakimikiye kuri iyi Minisiteri gikeneye abakozi 71 bari mu ngeri zitandukanye kandi bize ibintu bigiye bitandukanye, gusaba akazi bikaba bizarangira tariki 31 Gicurasi 2016. Iyi Minisiteri, irifuza gutanga akazi ku bakozi 71 mu myanya ikurikira:
- Abaforomo 4 : Ushaka aka kazi agomba kuba afite impamyabumenyi y’amashuri yisumbuye (A2) mu buforomo, azi kuvuga neza ikinyarwanda n’icyongereza cyangwa igifaransa, kubimenya byose bikaba ari akarusho. Agomba kuba azi gukorana n’abandi, azi gufata ibyemezo no gushyira mu gaciro.
- Aba “Counselors” 29: Ushaka aka kazi agomba kuba afite impamyabumenyi ya A0 muri Psychology, cyangwa se mu bijyanye n’ubuzima bwo mu mutwe (Mental health), cyangwa akaba ayifite mu burezi (education) cyangwa nanone akaba ayifite muri Clinical Psychology. Agomba kandi kuba azi kuvuga neza ikinyarwanda n’icyongereza cyangwa igifaransa, kubimenya byose bikaba ari akarusho. Agomba kuba azi gukorana n’abandi, azi gufata ibyemezo no gushyira mu gaciro, azi kumvikana n’abandi kandi azi ibijyanye no kumenya uko atwara abafite ibibazo by’ihungabana ry’imitekerereze.
- Ushinzwe ibikorwa by’isuku umwe: Ushaka aka kazi agomba kuba afite impamyabumenyi ya A0 muri Public Health cyangwa Hygiene. Agomba kuba azi ibijyanye n’isuku n’isukura, afite ubumenyi mu byo gucunga no kuyobora abandi, azi n’ibijyanye n’imikoranire n’abandi.
- Ushinzwe iby’imirire umwe: Ushaka aka kazi agomba kuba afite impamyabumenyi ya A0 muri Nutrition cyangwa muri Food Sciences. Agomba kuba azi ibijyanye n’isuku n’isukura, afite ubumenyi mu byo gucunga no kuyobora abandi, azi n’ibijyanye n’imikoranire n’abandi.
- Abatozamyitwarire (Animators) batatu: Ushaka aka kazi agomba kuba afite impamyabumenyi ya A0 muri Psychology, Mental Health, Clinical Psychology , Education cyangwa Sociology. Agomba kandi kuba azi kuvuga neza ikinyarwanda n’icyongereza cyangwa igifaransa, kubimenya byose bikaba ari akarusho. Agomba kuba azi gukorana n’abandi, azi gufata ibyemezo no gushyira mu gaciro, azi kumvikana n’abandi kandi azi ibijyanye no kumenya uko atwara abafite ibibazo by’ihungabana ry’imitekerereze.
- Ushinzwe ikigega (Store Keeper) umwe: Ushaka aka kazi agomba kuba afite impamyabumenyi ya A1 muri Store Management, Management, Business Administration, Finance, Accounting, Economics cyangwa se akaba afite impamyabumenyi ya A2 muri rimwe muri ayo mashami ariko afite uburambe bw’imyaka 3. Agomba kandi kuba azi kuvuga neza ikinyarwanda n’icyongereza cyangwa igifaransa, kubimenya byose bikaba ari akarusho. Akaba azi gukorana n’abandi, azi gukoresha neza mudasobwa, azi no gushyira ibintu kuri gahunda.
- Umuyobozi umwe ushinzwe ibikorwa byo gusubiza mu murongo ubuzima n’imibanire by’urubyiruko: Ushaka aka kazi agomba kuba afite impamyabumenyi ya A0 muri Psychology, Mental Health, Clinical Psychology , Education cyangwa Sociology afite n’uburambe bw’imyaka 3 cyangwa se akaba afite impamyabumenyi ya Masters n’uburambe bw’umwaka umwe. Agomba kandi kuba azi kuvuga neza ikinyarwanda n’icyongereza cyangwa igifaransa, kubimenya byose bikaba ari akarusho. Agomba kuba azi gukorana n’abandi, azi gufata ibyemezo no gushyira mu gaciro, azi kumvikana n’abandi kandi azi ibijyanye no kumenya uko atwara abafite ibibazo by’ihungabana ry’imitekerereze.
- Abarimu batatu mu bijyanye n’ubwubatsi: Ushaka aka kazi agomba kuba afite impamyabumenyi ya A0 mu bwubatsi. Agomba kandi kuba azi kuvuga neza ikinyarwanda n’icyongereza cyangwa igifaransa, kubimenya byose bikaba ari akarusho. Agomba kuba azi gukorana n’abandi, azi gufata ibyemezo no gushyira mu gaciro.
- Abarimu bane mu bijyanye n’ubudozi: Ushaka aka kazi agomba kuba afite impamyabumenyi ya A0 mu budozi, cyangwa akaba afite impamyabumenyi ya A1 n’uburambe bw’imyaka 2, cyangwa nanone akaba afitemo impamyabumenyi ya A2 n’uburambe bw’imyaka 5. Agomba kandi kuba azi kuvuga neza ikinyarwanda n’icyongereza cyangwa igifaransa, kubimenya byose bikaba ari akarusho. Agomba kuba azi gukorana n’abandi, azi gufata ibyemezo no gushyira mu gaciro.
- Abarimu bane mu bijyanye n’ububaji: Ushaka aka kazi agomba kuba afite impamyabumenyi ya A0 mu bubaji, cyangwa akaba afite impamyabumenyi ya A1 n’uburambe bw’imyaka 2, cyangwa nanone akaba afitemo impamyabumenyi ya A2 n’uburambe bw’imyaka 5. Agomba kandi kuba azi kuvuga neza ikinyarwanda n’icyongereza cyangwa igifaransa, kubimenya byose bikaba ari akarusho. Agomba kuba azi gukorana n’abandi, azi gufata ibyemezo no gushyira mu gaciro.
- Umwarimu umwe mu bijyanye n’umusaruro ukomoka ku matungo: Ushaka aka kazi agomba kuba afite impamyabumenyi ya A0 muri Animal Production. Agomba kandi kuba azi kuvuga neza ikinyarwanda n’icyongereza cyangwa igifaransa, kubimenya byose bikaba ari akarusho. Agomba kuba azi gukorana n’abandi, azi gufata ibyemezo no gushyira mu gaciro.
- Umwarimu umwe mu bijyanye n’ubuhinzi: Ushaka aka kazi agomba kuba afite impamyabumenyi ya A0 muri Agriculture (Ubuhinzi). Agomba kandi kuba azi kuvuga neza ikinyarwanda n’icyongereza cyangwa igifaransa, kubimenya byose bikaba ari akarusho. Agomba kuba azi gukorana n’abandi, azi gufata ibyemezo no gushyira mu gaciro.
- Umwarimu umwe mu bijyanye no gutwara ibinyabiziga: Ushaka aka kazi agomba kuba afite impamyabumenyi ya A0 mu ishami iryo ari ryo ryose ariko afite n’impamyabushobozi y’uko azi ibijyanye no gukanika. Agomba kuba kandi afite uruhushya rwo gutwara ibinyabiziga, byibuze icyiciro cya A na B. Agomba kandi kuba azi kuvuga neza ikinyarwanda n’icyongereza cyangwa igifaransa, kubimenya byose bikaba ari akarusho. Agomba kuba azi gukorana n’abandi, azi gufata ibyemezo no gushyira mu gaciro.
- Abarimu batatu bungirije mu bijyanye n’ubwubatsi: Ushaka aka kazi agomba kuba afite impamyabumenyi ya A1 mu bwubatsi. Agomba kandi kuba azi kuvuga neza ikinyarwanda n’icyongereza cyangwa igifaransa, kubimenya byose bikaba ari akarusho. Agomba kuba azi gukorana n’abandi, azi gufata ibyemezo no gushyira mu gaciro.
- Abarimu bane bungirije mu bijyanye n’ububaji: Ushaka aka kazi agomba kuba afite impamyabumenyiya A1 mu bubaji, cyangwa akaba afitemo impamyabumenyi ya A2 n’uburambe bw’imyaka 2. Agomba kandi kuba azi kuvuga neza ikinyarwanda n’icyongereza cyangwa igifaransa, kubimenya byose bikaba ari akarusho. Agomba kuba azi gukorana n’abandi, azi gufata ibyemezo no gushyira mu gaciro.
- Abarimu bane bungirije mu bijyanye n’ubudozi: Ushaka aka kazi agomba kuba afite impamyabumenyi ya A1 mu budozi, cyangwa akaba afite impamyabumenyi ya A2 n’uburambe bw’imyaka 2. Agomba kandi kuba azi kuvuga neza ikinyarwanda n’icyongereza cyangwa igifaransa, kubimenya byose bikaba ari akarusho. Agomba kuba azi gukorana n’abandi, azi gufata ibyemezo no gushyira mu gaciro.
- Umwarimu umwe wigisha gusoma no kwandika urubyiruko rwacikirije amashuri: Ushaka aka kazi agomba kuba afite impamyabumenyi ya A1 cyangwa ibindi bijyanye nabwo. Agomba kandi kuba azi kuvuga neza ikinyarwanda n’icyongereza cyangwa igifaransa, kubimenya byose bikaba ari akarusho. Agomba kuba azi gukorana n’abandi, azi gufata ibyemezo no gushyira mu gaciro.
- Abarimu babiri bungirije mu bijyanye no gutwara ikinyabigiza: Ushaka aka kazi agomba kuba afite impamyabumenyi ya A1 mu bijyanye no gukanika, anafite byibuze uruhushya rwo gutwara ikinyabigiza rwo mu cyiciro cya A. Agomba kandi kuba azi kuvuga neza ikinyarwanda n’icyongereza cyangwa igifaransa, kubimenya byose bikaba ari akarusho. Agomba kuba azi gukorana n’abandi, azi gufata ibyemezo no gushyira mu gaciro.
- Umwarimu umwe wungirije mu bijyanye n’ubuhinzi: Ushaka aka kazi agomba kuba afite impamyabumenyi ya A1 mu buhinzi. Agomba kandi kuba azi kuvuga neza ikinyarwanda n’icyongereza cyangwa igifaransa, kubimenya byose bikaba ari akarusho. Agomba kuba azi gukorana n’abandi, azi gufata ibyemezo no gushyira mu gaciro.
- Umwarimu umwe wungirije mu bijyanye n’umusaruro ukomoka ku matungo: Ushaka aka kazi agomba kuba afite impamyabumenyi ya A1 muri Animal Production. Agomba kandi kuba azi kuvuga neza ikinyarwanda n’icyongereza cyangwa igifaransa, kubimenya byose bikaba ari akarusho. Agomba kuba azi gukorana n’abandi, azi gufata ibyemezo no gushyira mu gaciro.
- Umutetsi umwe: Ushaka aka kazi agomba kuba afite impamyabumenyi mu bijyanye n’ubutetsi, kuyobora amahoteli cyangwa ibindi bijyanye nabyo, akaba afite byivuze uburambe ku kazi bw’imyaka ibiri bwo gutekera abantu benshi. Agomba kandi kuba azi gucunga neza igihe, azi gukorana umurava no kumvikana neza n’abandi.
Ushaka akazi muri iyi myanya yavuzwe haruguru, asabwa kuzuza urupapuro rusabirwaho akazi ka Leta ruboneka ku rubuga www.psc.gov.rw, hanyuma agatanga fotokopi z’amashuri bize ndetse na fotokopi y’Indangamuntu kimwe n’ibindi byangombwa byihariye byasabwe ku myanya imwe n’imwe.
Impapuro zisaba akazi zigomba kuba zagejejwe mu bunyamabanga rusange bwa Minisiteri y’Urubyiruko n’Ikoranabuhanga buherereye muri Nyarugenge Pension Plaza ahazwi nka Sopetrad, bitarenze tariki 31 Gicurasi 2016 saa kumi z’umugoroba.


text:
Kuva umwana avutse kugeza abaye mukuru akagera n’aho ahinduka umubyeyi atozwa kubaha Imana n’abantu ndetse no gushimira umuntu umugiriye neza. Ni indangagaciro nziza ukwiye guhorana kugeza uranije urugendo rw’ ubuzima bwawe hano mu isi.
Nubwo turi abizera, hari igihe bamwe bajya bibagirwa gushimira Imana ku imirimo n’ ibitangaza ikora. Ariko abizera Imana twakagombye gujya dufata umwanya tukihererana n’ Imana tukayishimira imirimo n’ ibitangaza ikora.
Ushobora kuvuga ko nta bitangaza Imana igukorera? Kuba uriho, ugenda, uhumeka, usinzira ugakanguka, n’ ibindi byinshi ubona biba utazi uko bikorwa burya ni Imana. Burya uko waba umeze kose, ubuzima waba ubayemo bwose hari abantu benshi baba bari inyuma yawe bakubona bakifuza kumera nkawe, kugera aho ugeze n’ ibindi; Ukwiye gushimira Imana ibyo yaguhaye.
Bibiliya ni igitabo gikubiyemo inyigisho , impuguro ndetse n’amateka ashishikariza abantu kuva mu byaha , bakamenya ukuri hanyuma uko kuri kukababatura. Hari imirongo irindwi ( 7) ikwibutsa umumaro guca bugufi no kurangwa no gushimira bizanira umukristo. Idushishikariza kurangwa n’ umutima wo gushimira:
1."Nimushimire Uwiteka yuko ari mwiza, Kuko imbabazi ze zihoraho iteka ryose" - 1Ingoma 16:34
2."Mu bibaho byose muhore mushima, kuko ari byo Imana ibashakaho muri Kristo Yesu" -1Abatesalonike 5:18
3."Kandi icyo muzavuga cyose n’ ibyo muzakora, mujye mubikora byose mu izina ry’ Umwami Yesu, mushima Imana Data wa twese ku bw’uwo"- Abakolosayi 3:17
4."Imana ishimirwe impano yayo nziza itarondoreka" -2 Abakorinto 9:15
5."Imana ishimwe! Kuko izajya inkiza ku bwa Yesu Kristo Umwami wacu" - Abaroma 7:25
6."Ndashimisha Uwiteka umutima wanjye wose, Ndatekerereza abantu imirimo yawe yose itangaza" - Zaburi 9:2
7."Ntimukagire icyo mwiganyira, ahubwo ibyo mushaka byose bimenywe n’Imana mubisabiye, mubyingingiye, mushima" - Abafilipi 4:6


text:
Amakimbirane ni yose hagati ya Perezida wa Twiyubake Munyaga SACCO n’abanyamuryango bayo bitewe no kutemeranya ku mukozi ugomba gukora ku mwanya w’umucungamutungo wayo nyuma yuko hatanzwe ikizamini kuri uyu mwanya abanyamuryango ntibemeranye na Perezida ku muntu uzajya muri uyu mwanya mu bawuhataniye.
Nyuma yuko uwahoze ari umucungamutungo w’iyi SACCO, Ruganza Mukata Isaac agaragaweho imikorere idahwitse akirukanwa mu kazi, iyi SACCO yashyize uyu mwanya ku isoko hagamijwe gushaka uzamusimbura.
Nyuma y’ikizamini, amanota yerekanye ko uwabaye uwa mbere ari Uwamahoro Venancie wari ufite amanota 61% na ho Uwiringiye Emmanuel amuza inyuma n’amanota 57%.
Aya manota amaze gusohoka muri Werurwe 2016, Perezida wa SACCO Nzabonimana Etienne n’abanyamuryango bayo ntibemeranyije ugomba guhabwa uwo mwanya kuko Perezida yashakaga kuwuha Uwiringiye kuko ngo yari yarabimwijeje nkuko bamwe mu banyamuryango babidutangarije.
Gusa abanyamuryango bo bashakaga ko uwabaye uwa mbere mu manota y’ikizamini ari we ugomba kujya muri uyu mwanya.
Nzabonimana we ngo yashingiraga ku kuba uwabaye uwa kabiri mu kizamini ari we yabonagamo ubushobozi bwo gucunga neza umutungo, ariko abanyamuryango bo bakavuga ko yabiterwaga n’uko uyu wabaye uwa kabiri ari inshuti ye cyane bakagira impungenge ku mikoranire yabo kuko ngo byaba bibaye nk’akazu bityo bakaba banabona urwaho rwo gukoresha nabi umutungo wa SACCO.
Umwe mu bakora muri iyi SACCO na we yemeje iby’aya makimbirane agira ati: “Perezida wa SACCO afite inyota y’amafaranga kuko yashakaga kuzana umuntu w’inshuti ye ku buryo bazajya banyereza amafaranga yacu kuko yatwibwiriye ko tugomba gushyiraho Uwiringiye Emmanuel kandi yararushijwe amanota. Ikindi umuntu wese wabyamaganye yaramurwanyije kandi iki kibazo cyatweretse ko uyu muyobozi nta cyo yatugezaho.”
Impaka zarakomeje habura uhabwa uwo mwanya ari na byo byaje gutuma mu kwezi gushize hatumizwa Inteko rusange y’abanyamuryango ndetse na komite nyobozi y’iyi SACCO hagamijwe gutora ngo harebwe ubwiganze bw’amajwi maze ugira amajwi menshi abe ari we uhabwa uwo mwanya.
Inteko rusange imaze gutora, n’ubundi uwari wabaye uwa mbere yatowe na benshi nkuko umwe mu banyamuryango yabidutangarije agira ati: “Twahuriye mu Nteko rusange yari igizwe n’abantu 52 batuturuka mu midugudu yose y’umurenge wa Munyaga, batugezaho ikibazo cyabayeho mu buyobozi bwa SACCO yacu, twatoreye umwanzuro abantu 40 twemeza ko uwa mbere ahabwa ibaruwa imwemerera gutangira akazi mu gihe abantu 8 ari bo bemeje ko uwo mwanya uhabwa uwa kabiri nk’icyifuzo cya Perezida.”
Nyuma y’aya matora ngo abanyamuryango batangajwe n’uko uwo batoye atahawe ibaruwa imwohereza ku kazi none kuri ubu ngo bamwe mu banyamuryango b’iyi SACCO ngo bakaba batangiye gukuramo imigabane yabo kuko ngo batizeye umutekano w’amafaranga yabo kubera umwuka mubi urangwa mu buyobozi.
Umukozi ushinzwe amakoperative mu karere ka Rwamagana Ruzibura Moise yabwiye Makuruki.rw ko ibibazo biri muri Twiyubake Munyaga SACCO batari babizi ariko ngo bakaba bagiye kubikurikirana.
Ruzibura yagize ati: “Nta bwo ibyo bibazo tubizi, nta bwo nagira icyo mbivugaho ntarajyayo, tegereza nzabanze kujyayo, tuzafatanya na RCA (ikigo cy’igihugu gishinzwe amakoperative) tubikurikirane neza”
Ubwo umuyobozi w’akarere ka Rwamagana Mbonyumuvunyi Radjab yasubizaga kuri iki kibazo mu nama y’intara y’iburasirazuba yabaye kuwa 7 Kamena 2016 yabaye nk’ukemura izi mpaka agira ati: “Uriya mwanya wa SACCO ya Munyaga bazongera gukoresha ikizamini, uwo mugore bavuga ko yatsinze nta bwo yatsinze kuko atagize amanota 70 kandi umukozi wa Leta agomba kugira amanota 70 ku ijana.”
Ikibazo cy’imicungire mibi y’amakoperative si ubwa mbere cyumvikanye muri uyu murenge kuko na Koperative URUNANA yakoreraga muri uyu murenge ubu yafunze imiryango ndetse n’abanyamuryango bayo bakaba barahombeyemo amafaranga yabo yose bari bafitemo.
Justin Ngabonziza
MAKURUKI.RW


text:
Aba baturage bavuga ko bakeneye ivuriro hafi y’aho batuye
Abaturage bo mu kagari ka Mubuga mu murenge wa Miyove, mu karere ka Gicumbi, bavuga ko batorohewe n’urugendo rusaga ibirometero icumi bakora bagana ikigo nderabuzima cya Miyove bajya kwivuza kandi ngo barakusanyije amafaranga yo kubaka poste de santé, bityo bagasaba akarere kabafasha kwegerezwa iyo poste de santé.
Aba baturage bavuga ko gukora ibirometero bisaga icumi bagana ivuriro rya Miyove riherereye mu murenge wa Miyove ngo bahabwe serivisi zijyanye n’ubuvuzi, ngo ni kimwe mu byatumye abaturage bo mu kagari ka Mubuga bakusanya imisanzu ngo bashake uko bakwikemurira iki kibazo, ariko ngo bakabwirwa ko amikoro yabaye make, bakabiheraho basaba ubuyobozi bw’aka karere kubafasha kubaka poste de santé nibura mu birometero bitanu, kuko ngo urugendo rurerure bakora bagana ivuriro ari kimwe mu bibashegesha bakarushaho kuremba.
Umwe mu baturage yagize ati:” Kuva aho dutuye tujya kwivuza ni nko mu birometero icumi, noneho aho twashakaga ko yazajya n’abaturage baba baremeje, ni mu birometero bitanu uva aho dutuye tuyibonye bugufi yacu byadushimisha kuko hari abantu bagenda bagafatirwa mu nzira bakabyariramo kubera ivuriro rituri kure.”
Undi muturage na we ati: "Nkuko mugenzi wanjye abivuze hari nk’ibirometero icumi, ugasanga nk’umuntu ugize indwara yihutirwa ako kanya kumugeza ku ivuriro tumugezayo yazahaye , tukaba twifuza rero ko iyo poste de santé bayishyira hafi yacu nko muri ibyo birometero bitanu , kuva aho dutuye kugera aho twifuje ko twayubaka dore ko n’imisanzu twasabwe twayitanze.”
Akimara kumva ko abaturage bakora urwo rugendo kandi baratanze imisanzu yabo ngo hubakwe poste de santé yunganira ivuriro rya Miyove, umuyobozi w’akarere ka Gicumbi yasabye ubuyobozi bw’umurenge wa Miyove gukora uko bushoboye bukihutisha iyubakwa ry’iyo poste de santé ku buryo uyu mwaka ugomba kurangira nayo yuzuye.
Umuyobozi w’akarere ka Gicumbi, Mudaheranwa Juvenal yagize ati:” Ni ukwihutisha, noneho niba mu murenge ari cyo bashyize imbere, aricyo bahaye agaciro (priorite) bakagishyira imbere muri uyu mwaka na cyo kigakorwa, kubera ko ibikenewe aba ari byinshi ariko burya iyo bicaye nyuma yo guhiga bakagombye kureba uburyo batondekanya ibikorwa binini bakeneye mu murenge, ubwo nibashyira imbere iyo poste de santé nta kabuza uyu mwaka uzarangira nayo yuzuye.”
Ubusanzwe poste de santé zubakwa n’abaturage ubwabo byaba ngombwa bakaba bahabwa ubufasha n’inzego zitandukanye.
NDARISABAMUNGU Paul Clement
MAKURUKI.RW


text:
Izi ndake zujujwe zifite ubushobozi bwo kurinda abazirimo mu gihe hari kuba intambara y’ibisasu bya kirimbuzi , ndetse no mu gihe hari kuba ibiza nk’imitingito n’ibindi . Ziherereye muri Leta ya South Dakota , aho zubatswe bwa mbere n’Ishami ry’Igisirikare cya Leta zunze ubumwe z’Amerika rishinzwe ubwubatsi mu mwaka wa 1942 . Aha hakaba ari naho habikwaga ibisasu bikomeye .
Vivos Group n’isosiyete yo muri Leta zunze ubumwe z’Amerika muri California , ivuga ko yamaze kuzuza indaki ( amazu yubatse ubujya kuzimu ) , zikazifashishwa mu gihe abantu bazaba bihisha mbere ndetse no mu gihe isi yose izaba yabayeho umunsi w’Imperuka .
Uyu mushinga wahawe izina ‘ Vivos xPoint ‘ ugizwe n’indake zizacumbikira abantu 5000. Izo nyubako ziri munsi y’ubutaka zikozwe na Sima ivanze n’ibyuma bikomeye ndetse n’ubuhanga buhambaye , k’uburyo abazirimo nta kintu bashobora kumva kabone no mu gihe aho ziri hatewe ibisasu bya kirimbuzi .
Mu mwaka wa 2016 nibwo Vivos yaguze izi ndaki , itangira kuzivugurura ngo zizagurwe n’abashaka kuzihisha imperuka y’isi , ndetse n’ibindi bibazo bizazanwa n’irangira ryayo nkuko ikinyamakuru business insider kibitangaza.
‘ Ikuzimu ‘ n’ijambo rigaruka cyane mu bitabo bitandukanye by’ijambo ry’Imana , ariko reka twibande ku gitabo gihatse ibindi ari cyo Bibiliya . Muri Zaburi 16 : 10 hagira hati :” Kuko utazareka ubugingo bwanjye ngo bujye ikuzimu, kandi utazakundira umukunzi wawe ko abona kubora. ”
Mu gitabo cy’Ibyakozwe n’Intumwa 2 : 27 – 28 hakomeza kuvuga neza uko uwakoze neza akiri ku isi azabaho mu gihe cy’irangira ry’Isi . Hagira hati :” Kuko utazarekera ubugingo bwanjye ikuzimu, Cyangwa ngo uhane Uwera wawe abone kubora. Wamenyesheje inzira y’ubugingo, Uzanyuzuza umunezero kuko ndi imbere yawe.”
Ikuzimu hariho kandi nta kihakorerwa , ahubwo hazaba abagome n’abakoze ibyaha ntibihane ku Mana yabaremye.
Mu gitabo cy’Umubwiriza 9:10 hagaragara amagambo avuga uko Ikuzimu hameze . Hati :” Umurimo wawe wose werekejeho amaboko yawe uwukorane umwete, kuko ikuzimu aho uzajya nta mirimo nta n’imigambi uzahabona, haba no kumenya cyangwa ubwenge.”
Kubera gutinya imperuka y’Isi , bakoze indaki bazihishamo — AMAFOTO.
Ntucikwe !! Horana natwe ukanda hano like kuri page yacu ya Facebook, Twitter na Youtube ukande subscribed kugirango umenye amakuru agezweho buri kanya unareba amavidewo y’indirimbo zihimbaza Imana , n’ibiganiro by’abakozi b’Imana ugezwaho na Ibyishimo.com.
Rurangwa Aimable
14,225 total views, 6 views today


text:
ven.
21
janv.
2011
Nkuko byari biteganyijwe mbere y’uko umwaka w’amashuri wa 2010 urangira, umwaka w’amashuri wa 2011 mu Iseminari Nto yitiriwe Mutagatifu Dominiko Saviyo ya RWESERO,watangiye ku itariki ya 09/01/2011.
Uyu mwaka wa 2011 Seminari nto ya RWESERO yatangiranye abanyeshuri bagera kuri 347 bose hamwe, ni ukuvuga abo mu kicikiro cya mbere (O.L : Ordinary Level) n’ikiciro kisumbuyeho (A.L : Advanced Level). Tubibutseko Iseminari nto ya RWSERO ifite amashami (combinations) ane akurikira : MPG (Mathematics-Physics-Geography), PCM (Mathematics-Physics -Chemistry), MCB (Mathematics-Chemistry-Biology) na EFK (English-French-Kinyarwanda).
Iseminari nto ya Rwesero tubibutse ko ari ishuri ryisumbuye ryigenga rya Kiliziya Gatolika, Diyoseze ya Byumba rikaba ryaratangiye ku wa 15/09/1956. Iyo Seminari iherereye muri Diyosezi ya Byumba, mu ntara y’Amajyaruguru, mu karere ka Gicumbi, mu murenge wa Bukure , iruhande rw’ikiyaga cya Muhazi , kuri kilometero 40 uvuye I Kigali.
Imbonerahamwe ikurikira aragaraza ifoto rusange y’umubare w’abanyeshuri muri buri shuri na buri shami:


text:
‘’Kuko uko atekereza ku mutima ariko ari.’’ Imigani 23:7
Ubusanzwe nubwo tubona umuntu akora ibintu ariko hari aho biba byahereye kugira ngo bijye mu bikorwa. Umuntu ni mugari nta nuwabasha kumenya ibyo atekereza n’ibiba mu mutima we keretse Imana yonyine irondora byose kuko ntaho ihishwa.
Umuntu ashobora guhitamo uwo yishingikirizaho mu bitekerezo bye. Iyo ufite bene uyu ibyo ukora akenshi biba bifitanye isano nawe. Ibiba mu mutwe w’umuntu nibyo ageraho agashyira mu bikorwa.
Iyo womatanye na Kristo, akagenzura intekerezo zawe, aguha umurongo ukwiye bitewe n’icyo agushakamo.
Ijambo ryanditse haruguru rivuga ko uko umuntu atekereza ku mutima we aba ari ko ari. Imana itura mu mutima w’umuntu aho ntawabasha kumenya aho ituye.
Ni ukuvuga igakorera mu muntu wacu w’imbere ndetse no mu bitekerezo. Bivuze ko ukurikije ibyo twasomye uko umuntu atekereza bisobanura neza uwo ari we, n’uwo yimitse mu bitekerezo bye umufasha kubaho.
Niyo mpamvu Kristo akwiye kuba uwa mbere mu mutima wa buri wese umwemera, akemera kuba imbata ye rwose. ‘’Dukubita hasi impaka n’ikintu cyose kishyiriye hejuru kurwanya kumenya Imana, dufata mpiri ibitekerezwa mu mitima byose ngo tubigomorere Kristo.’’ 2 Abakorinto 10:5
KUGIRA NGO UBE WAGOMOROREYE KRISTO IBITEKEREZO BYAWE BIGUSABA:
1. Guhoza umutima ku biri hejuru kurusha ibiri ku isi. ‘’Mujye muhoza umutima ku biri hejuru atari ku biri mu si.’’ Abakolosayi 3:2 Uru ni rumwe mu mfunguzo zigufasha kutagwa mu moshya ayo ariyo yose.
Iyo umuntu ahoza umutima ku biri mu ijuru, ntatakaza ibyiringiro bye. Uba ufite umusingi kandi bigufasha gutekereza mu buryo bwagutse ugasingira icyo Kristo yagufatiye.
2. Kutishushanya n’isi uko igenda. Ahubwo ugaharanira guhinduka rwose. Guhinduka ni urugendo Imana ikorana n’umukristo ikagenda imwigiza imbere. Umuntu akwiye guhora yihatira kwiga ijambo ry’Imana no guhuza ibitekerezo byacu n’amategeko y’Uwiteka nk’uko dusabwa kuyibwira ku manywa na nijoro.
3. Kwirinda kandi igihe cyose. ‘’Nuko mukenyere mu mitima yanyu, mwirinde ibisindisha, mwiringire rwose impano y’ubuntu muzazanirwa, ubwo Yesu Kristo azahishurwa.’’ 1Petero 1:13
Imana idukorera byose, yaduhaye Kristo ariko idusaba kwirinda kuko umwanzi satani aba aduhiga cyane mu gihe twiyeguriye Imana.
Tugomba rero kujyana ibitekerezo byacu kure y’ibitari iby’Imana byose kugira ngo Imana ibone uko ikorera mu bitekerezo byacu. Bizatuma turushaho kwegera imbere kuko tubashishwa n’uwadukunze akatwitangira.
Niba ubasha kureka Imana ikagenzura intekerezo zawe, witoze kubahiriza biriya byose uzabaho uko Imana ibishaka. Uzabigire umwitozo uzagirira umugisha ku Mana.


text:
Uyu mukino witwa Ikiryabarezi wageze mu mu Karere ka Nyanza uturutse mu Karere bihana imbibi ka Ruhango, aho ababyeyi bari bamaze iminsi bamaganira kure imikorere y’iyo tombola.
Iki Kiryabarezi ni imwe muri tombola zeweme mu Rwanda. Uyikina afata igiceri cy’amafaraga ijana y’u Rwanda ukayashyira mu cyuma gikozwe mu buryo bw’ikoranabuhanga, agakanda ku kimenyetso ahisemo kikaba ari na cyo kimuhesha amahirwe yo gutsinda cyangwa gutsindwa.
Nibura ahantu harenga 20 hahurira abantu benshi hagiye hari ibyo byuma mu mujyi wa Nyanza. Cyakora, aho biri binengwa n’ababyeyi ko abana babishyiramo amafaranga ntihagire ubakoma mu nkokora ngo ababuze.
Niringiyimana Moise, umwe mu bakorera hafi yaho kimwe muri ibyo byuma cyashyizwe mu mu mujyi wa Nyanza, ngo ababazwa n’uko kuva mu gitondo kugeza nimugoroba kiba kibisikanaho abantu bakuru barimo n’abana baba baje gukina bakeneye urwunguko rw’amafaranga.
Aganira na Kigali Today, uyu mubyeyi yatangaje ko abantu baza gukina iyo tombola, barimo n’abana, bashoramo amafaranga bizeye ko babona inyungu z’ikirenga ariko abenshi bikarangira bahombye.
Ati “Rimwe na rimwe abantu bakuru barimo n’abana baza bitwaje ibiceri nk’iby’ibihumbi bibiri, icyuma kikayarya bagasigara baririra mu myotsi.”
Hari imiryango imwe n’imwe yagezweho n’ingaruka z’Ikiryabarezi
Uwababyeyi Josee, umubyeyi wemeza ko icyo cyuma cyamugizeho ingaruka, avuga ko aherutse gutuma umwana we w’imyaka 16 y’amavuko mu isoko rya Nyanza akagaruka arira avuga ko yasanze abandi bakina na we agakina, nyuma we kikamurya atabonye urwunguko rw’amafaranga yari yizeye gutsindira.
Agira ati “Akimara kumbwira ko amafaranga muhaye ayakiniye mu Kiryabarezi, nabuze aho ndigitira kuko nta yandi mafaranga nari mfite. Naje kureba ko bayansubiza ariko ntibyanshobokera kuko bambwiye ko Abashinwa ba nyira cyo ari bo baza kugikuramo amafaranga kandi ko nta mpuhwe baba bafitiye umuntu.”
Uwababyeyi akomeza avuga ko izo ngaruka zamugezeho ziterwa no kuba hatararebwe ikigero cy’umwana we waje gutombora.
Agira ati “Abana ntibakorera amafaranga. Kwemera ko baza gukina imikino nk’iriya y’Ikiryabarezi ni ikibazo inzego z’ubuyobozi zigomba gufatira ingamba kuko abana bacu kigiye kuzabararura, abandi bavemo abajura kuko ntiwajya urambika igiceri cy’ijana ngo ugaruke ukihasange. Leta nidutabare.”
Ubwo hari saa sita z’amanywa abana bamwe bava ku ishuri abandi bajyayo, hari bamwe bemereye Kigali Today ko iyo bagiye bashaka gutombora kuri ibyo byuma, batajya bababuza.
Umwe muri bo yagize ati “Upfa gusa kuba ufite igiceri cy’ijana uragenda ugakina, nta muntu ukubuza. Iyo uriye aba ari amahirwe yawe wahomba na bwo ugataha urira kuko ni wowe uba wizanye.”
Kayitare Yves ukorera umurimo w’ubucuruzi mu turere twa Nyanza na Ruhango avuga ko hari umugore aherutse kubona mu Ruhango wariwe amafaranga yose yari yajyanye guhaha mu isoko.
Agira ati “Hari umugore mperutse kwibonera mu Ruhango wariwe ibihumbi bibiri byari ibyo guhahisha. Ndatekereza ko uwo mugore atashoboye gusubira iwe mu rugo kuko umugabo yari bumumerere nabi cyane.”
Ubuyobozi bw’Akarere ka Nyanza bwiyemeje gukumira abana muri iyi Tombola
Umuyobozi w’Akarere ka Nyanza, Erasme Ntazinda, yabwiye Kigali Today ko yamenye ingaruka uwo mukino wiswe “Ikiryabarezi” watangiye guteza mu karere abereye umuyobozi, cyane cyane mu bana bari munsi y’imyaka 18 y’amavuko.
Uyu muyobozi w’Akarere ka Nyanza avuga ko bafashe ingamba nyuma y’inguruka zari zatangiye kwigaragaza, bamwe mu babyeyi bagasaba ko abana babo bakumirwa muri iyo tombola.
Yagize ati “Abantu bose bafite biriya byuma bya Tombola ku nzu zabo ni bo bafitanye imikoranire n’ababihazanye. Twabasabye kubikuraho bigakodesherezwa inzu zizwi ku buryo ushaka gutombora yinjiramo habanje kurebwa ko yujuje imyaka y’ubukure.”
Ntazinda yakomeje avuga ko ubuyobozi bw’Umurenge wa Busasamana ari na ho ibyo byuma by’Ibiryabarezi biri, bwasabwe guhita bukurikirana imikoreshereze yabyo.
Ku birebana n’abantu bakuru bajya muri iyo tombola bakaribwa amafaranga, Umuyobozi w’Akarere ka Nyanza yavuze abantu bakuru bemerewe gukina, cyakora abasaba kubyitwaramo neza kugira ngo hatagira uwo bizasenyera urugo amafaranga ye ari ho yayatakarije.
Icyo amategeko y’u Rwanda abivugaho
Dukundane Jean Luc Frederic, umunyamategeko akaba n’umwunganizi mu nkiko ukorera mu nzu y’ubufasha mu by’amategeko (MAJ) mu Karere ka Nyanza, avuga ko kwemerera umwana kujya mu mikino y’amahirwe nka Tombola kandi isabwamo amafaranga ari icyaha gihanwa n’amategeko ahana ibyaha mu Rwanda.
Yagize ati “Umwana uwo ari we wese uri munsi y’imyaka 18 y’amavuko afatwa nk’umunyantege nke udashobora kwifatira icyemezo mu buryo bw’imitekerereze. Ni yo mpamvu amategeko amurengera.”
Uyu munyamategeko yabisobanuye yifashishije ingingo ya 324 yo mu gitabo cy’amategeko ahana ibyaha mu Rwanda, avuga ko kudakumira umwana mu mikino nk’iyi ya Tombola atakarizamo amafaranga, bishobora guhanisha iyo ngingo.
Iyo ngingo ibuza umuntu wese kubonerana undi, kubera intege nke, irari, ubukene cyangwa ubujiji bwe, akamukoresha, abyigiriye cyangwa abigiriye undi, amasezerano y’urwunguko cyangwa y’indi yezandonke birengeje urwunguko rusanzwe, ashingiye ku mwenda amuhaye, cyangwa ku masezerano yandi arebana n’umutungo utimukanwa cyangwa wimukanwa amuhaye.
Urenze kuri ibyo, iyo ngingo imuteganyiriza guhanishwa igifungo kuva ku mezi atandatu kugeza ku myaka ibiri n’ihazabu y’amafaranga y’u Rwanda kuva ku bihumbi magana abiri kugeza kuri miliyoni cyangwa kimwe gusa muri ibyo bihano.
Ibitekerezo ( 1 )
Njye nasanze umuntu i butare arira nkuruhinja mbabaze bayobozi ubudusubizwe mubukene nuyumuntu washyizeho bank idasubiza see konabana Bacu nibabura ayo bashyiramo ko batangira kwiba?????ubuse bayobozi binzego zitandukanye dutegereze ingaruka ???????police.??????!!!!!! Nimwembwira njye iyonsanze ukina urusimbi nkwirukaho nkagufata ntibyemewe iyomisoro ko twayitangaga kitaraza ntitwari dutekanye icyokiryabarezi kiraza nokudukura kukwigira abizigamaga ibiceri bo ngomutahe urarambika hasi umwana akayirukankana mwagaruriye ibibintu hafirwose.perezida Kagame ubuniwe uzihagurukira?birababaje.


text:
Waba uzi inkomoko yawe?
“Umuntu wa mbere yaturutse mu butaka ari uw’ubutaka,
naho umuntu wa kabiri yaturutse mu ijuru. Nk’uko uw’ubutaka ari ni ko n’ab’ubutaka bandi bari, kandi nk’uko uw’ijuru ari ni ko n’ab’ijuru bandi bari” (1 Abakorinto 15:47-48).
Mu murongo wo hejuru, ibyanditswe biravuga ku bwoko bubiri bw’abantu:
uw’ubutaka n’uw’ijuru. Umuntu w’ubutaka yaremwe mu ishusho ya Adamu wa mbere, ari we ikiremwamuntu gikomokaho. Ku rundi ruhande, umuntu w’ijuru, yaremwe mu ishusho ya Adamu wa kabiri – ari we Umwami Yesu Kristo. 1 Abakorinto 15:48 hagira hati, “Nk’uko uw’ubutaka ari ni ko n’ab’ubutaka bandi bari, kandi nk’uko uw’ijuru ari ni ko n’ab’ijuru bandi bari”
Reka dusubiremo amagambo Yesu yabwiye Nikodemu muri Yohana 3:3 (Amplified Bible):
“Ni ukuri, ni ukuri, ndakubwira yuko umuntu utabyawe ubwa kabiri (bushya, avuye mu ijuru), atabasha kubona (kumenya, gusobanukirwa, no kubaho iby’ ubwami bw’Imana.” Reba neza amagambo aciyeho umurongo.
Biragaragaza ko uwavutse bwa kabiri yavukiye mu ijuru, ni umuntu w’ijuru. Iki ni kintu gikomeye ku Bukristo. Ubukristo ntabwo ari idini; ni ukwigaragaza k’urukundo rw’ubumana mu muntu ku bw’itegeko ryo kwizera.
Gusobanukirwa uku kuri bizagutera imbaraga uko watura ushize amanga ko uri nka Yesu, kuko wabyawe mu ishusho ye. Yesu ni we rugero ngenderwaho ku bwoko bushya bw’umuntu w’ijuru. Abaheburayo 12:22 hagira hati, “Ahubwo mwegereye umusozi wa Siyoni n’ururembo rw’Imana ihoraho, ari rwo Yerusalemu yo mu ijuru, kandi mwegereye iteraniro ry’abamarayika batabarika, n’Itorero ry’abana b’imfura banditswe mu ijuru...” No mu Bafilipi 3:20 (Bibiliya ASV),
Intumwa Pawulo asobanura uku kuri atya, “...ubwene gihugu bwacu ni mu ijuru...”
Uyu munsi rero ufite gihamya ko igihugu cyawe ari mu ijuru; aho niho wavukiye. Ijuru ni ahantu h’ukuri hafite gahunda ifatika. Ibi nubimenya neza, uzasobanukirwa ko utari muri iyi si gusa kugira ngo wuzuzanye n’ibindi binyabuzima, ahubwo ko ari ukugira ngo usohoze umugambi w’ubumana. Ubwami bw’ijuru bufite gahunda buri gusohoza hano mu isi, kandi nawe ufitemo uruhare rwa ngombwa.
Kwatura: Mpagarariye Ubwami bw’ijuru mu buryo bwemewe n’amategeko, narahamagawe kandi ntandukanywa n’isi. Nkomoka mu ijuru; ku bw’ibyo ntabwo ngengwa n’ibintu byose birangaza ndetse bigahungabanya iyi si. Ndi uwo mu bwami bw’Imana, aho nezererwa imigisha yose n’ibyiza byose by’umurage wanjye w’ubwami.
Gucengera Ijambo 2 Abakorinto 5:20


text:
Icyo gihe bavugaga ko mu mezi atandatu aha hantu hazaba hamaze kuvugururwa hongeye no gukorerwa. Kuri ubu iyo ugeze aho mu Cyarabu, ushobora kwibaza niba uri mu Mujyi wa Huye bikakuyobera, kuko habaye amatongo, bitandukanye cyane n’uko hari hameze mu myaka itandatu ishize.
Bamwe mu bahafite inzu bavuga ko ubuyobozi bwabafungiye bubasaba kubaka amagorofa kandi batabishobora kubera ubushobozi buke.
Marie Claire Umurerwa, umwe mu bahafite inzu agira ati "Mbere hari hameze neza, abantu bacuruza neza, twari dufite inzu dukodesha ku buryo umuntu uhaheruka icyo gihe ubu ahageze yakumirwa. Akarere karadufungiye ngo tugomba kubaka igorofa rifite inzu eshatu, […] ntabwo byari gushoboka kuko nta bushobozi dufite, kandi na banki zanze kuduha inguzanyo kuko tutagicuruza."
Umurerwa akomeza avuga ko nyuma yo kubona badashoboye kubaka igorofa, bashatse kugurisha kugira ngo bahahe abafite ubushobozi, ariko nabyo bikanga bitewe n’uko babahenda cyane.
Abanye-Huye bagaragaza icyakorwa
Bamwe mu bafite inzu mu Cyarabu n’abandi basanzwe bahazi hakimeze neza, basanga Akarere gakwiye kureka ba nyir’inzu bakavugurura mu buryo busanzwe banacuruza abandi bakodesha, noneho bagahabwa igihe runaka cyo kuba bamaze kuzamura inyubako zifuzwa.
Uwineza yagize ati "Ntabwo umuntu yaza ngo ahite agufungira ku wa Mbere narangiza avuge ngo ku wa Kabiri wubake igorofa, ahubwo nibatubwire bati ‘muvugurure mukore inzu zisa neza mukomeze mucuruze, noneho mwitegure mu gihe runaka mube mwavuguruye’, ubwo natwe nk’abacuruzi tuzajya muri koperative tubyubahirize."
Igihombo ku bacuruzi no kuri Leta…
Abaturage bemeza ko gufunga mu Cyarabu ari igihombo kinini kuri Leta no ku bacuruzi kuko hinjizaga imisoro myinshi. Bavuga ko ubuyobozi bw’Akarere bwabikoze mu buryo buhutaza abacuruzi, bikanatuma imisoro batangaga itongera kwinjira mu isanduku ya Leta.
Saidi Abadallah yagize ati "Ubu urabona ko habaye itongo, harakonje pe! Na Leta yarahombye kuko imisoro n’ibindi byose abacuruzi batangaga byarahagaze, imyaka itandatu hafunze ni myinshi, urumva ko bahombye, kandi n’abaturage bazaga kuhahahira barahombye."
Akarere kati ’gufunga Icyarabu byatanze umusaruro’
Umuyobozi w’Akarere ka Huye, Kayiranga Muzuka Eugène, avuga ko umujyi wose ugomba kugira icyerekezo cyiza, kandi ko kuba Icyarabu cyarafunzwe byatanze umusaruro mwiza, kuko byatumye hari inzu zizamurwa ahandi muri uyu mujyi. Atanga ingero za zimwe mu nyubako zimaze kuzamurwa mu Mujyi wa Huye, bitewe n’uko akavuga ko byatewe n’uko mu Cyarabu hafunzwe.
Ati “Iyo urebye amasoko yubatswe, ukareba inzu zubatswe hariya kwa Semuhungu, kwa Misago, buriya ni uko ziriya nzu zo mu Cyarabu zafunzwe. Ni ukuvuga ngo ni umusaruro wavuyemo. Hubatswe amasoko abiri, harimo rimwe ryakira abantu barenge 2 000, n’irindi ryakira abarenga 1 000, abo base ni abacururizaga mu Cyarabu, iyo rero hariya (mu Cyarabu) hadafungwa ariya masoko n’izindi nyubako ntibiba byarubatswe.”
Inama ku badafite ubushobozi bwo kubaka igorofa
Umuyobozi w’Akarere ka Huye, asanga ababuze ubushobozi bwo kubaka bakwiye kwishyira hamwe n’ababufite bakazamura inyubako bakayifatanya.
Ati "Kwishyira hamwe bakazana ubutaka, abandi nabo bakubaka inzu bakayifatanya ni imwe mu nzira yafasha umuntu ufite inzu adafite ubushobozi bwo kuvugurura.”
Meya Muzuka kandi abagira inama yo kuba bagurisha bakimuka cyangwa bakegera ibigo by’imari na banki bikabafasha kubaka babaha inguzanyo cyangwa ubundi buryo.
Akarere nta misoro kahombye kubera ifungwa ry’Icyarabu
Muzuka avuga ko atemeranya n’abavuga ko kuba Icyarabu cyarafunzwe byatumye akarere gahomba imisoro, ahubwo ngo imisoro yariyongereye kuko hari ibindi bikorwa byakozwe kubera ifungwa ryo mu Cyarabu.
Ati “Ibijyanye n’imisoro muvuze ngo yaragabanutse mwaba mwibeshye cyane, kuko iyo urebye uburyo Akarere twagiye tuzamuka mu misoro tuva kuri miliyoni 500 cyangwa 600, tukaba tugeze kuri miliyari ku mwaka, kuko amasoko yubatswe yagiyemo abantu benshi, n’andi mazu meza yubatswe nayo yagiyemo abantu benshi, ibijyanye n’imisoro byo bimeze neza.”
Amaherezo igisa n’amatongo yo mu Cyarabu azubakwa
Ashingiye ku bantu bamaze gusaba ibyangombwa byo kubaka, Meya Muzuka avuga ko hari icyizere ko Icyarabu kizavugururwa kikamera neza nk’uko byifuzwa, n’ubwo bwose byatinze.
Muzuka avuga ko Abarabu bahafite inzu bamaze icyumweru kimwe bavuganye ko babonye ibyangombwa biturutse iwabo, bityo ngo bagiye gutangira kubaka mu gihe gito. Naho Abanyarwanda bo ngo abenshi bamaze gusaba ibyangombwa byo kuvugurura ku Karere.
Ati “Abarabu dufitanye gahunda, kuko no mu cyumweru gishize twaravuganye batubwira ko ibijyanye n’impapuro zibemerera kuza kubaka basa naho babirangije, ikindi n’abo batari Abarabu, nabo baratangiye, hari abamaze kugurisha ibibanza byabo tuzi, hari abamaze gusaba ibyangombwa byo kubaka, ubwo tukaba twizera ko umujyi wacu ugiye kugira isura nziza.”
Umuyobozi w’Akarere ka Huye yemera ko uko Icyarabu kimeze kuri ubu byangiza isura y’Umujyi wa Huye, ariko akizeza ko amaherezo ari uko bizarangira havuguruwe nubwo nta gihe gitangwa bizaba byakorewe.